
DASCĂLUL STAR: 
STANOVICI LUE 


In anul 1870 încetă din“ *iață, în București, renumitul Das- 
călul Stan dela Crucea-de-Piatră din mahalaua Olteni. 

Până în ultimii ani ai vieţei sale „tata dascălul“ îşi conduse 
școala cu hărnicie şi cu vrednicie şi nu se lăsă de ea, — nu treci 
la pensinne, — decât când se convinse că şcolile domneşti unde se 
învăţă slova nouă, latinească, se înmulţiră şi că buchile îşi făcuseră, 
veacul lor, de oarece el nu mai aveă decât câţiva ucenici la „învă- 
țătură de carte“. 

Şcoala dascălălui Stan se află într'o dependință a proprietăţei 
sale din ulița Cioplei sau Vitanului, azi calea Dudeşti No. 47. O 
sală lungă și îngustă, fără pardoseală de scânduri, conţinea pe toți 
şeolarii dela începători și până la cei mai procopsiţi într'ale Bu- 
coavnei şi a „Felurimilor de scrisori“ şi Psaltire. 

Cam în mijlocul proprietăţei se aflau casele unde locuiă fa- 
milia dascălului şi la spatele lui o grădină vastă cu pomi roditori 
şi mai ales cu nişte nuci bătrâni. In fața caselor alţi pomi şi flori, 
trandafiri de dulceaţă şi alte varietăţi precum şi creiţe, rozmarin, 
maghiran, calomfir, busuioc şi lipiscănoaice. Curtea eră acoperită 
cu un covor verde de troscot sadea, iar pe margini nalbă învoaltă 
de toate nuanțele îţi dau impresiunea că dascălul Stan locuiă în 
raiu. Dela poartă până la case o potecă albă (bătătorită) ducea 
la case iar o micuță bătătură lângă poartă, în dreapta, în fața 
şeoalei, erau singurele locuri unde nu creştea iarbă. Scolari, pe 
vremea mea, erau vre-o 20 de copii din toate straturile sociale. 
Plata eră un sfant (zwanzig,, 2 lei şi 10 parale sau 84 de bani), 
negăurit în număr, căci nu umblă, iar dacă eră găurit alături sau 
în altă parte, el aveă curs de 2 lei vechi şi 8 parale; dascălul 
primea de aceştia dacă părinţii nu aveau alte piese. 

Iarna fiecare şcolar adnceă en sine o bucată de lemn obli- 
gatoriu, pentru încălzitul școalei; cine vrea şi puteă nu eră refuzat 
dacă aducea și mai mult, căci atunci cei săraci erau ertaţi de „lemn“. 

Ucenicii (scolarii) îngrijeau de curăţenia şcoalei măturând pe 
rând sala şi bătătura cu mâtura pe care o trimeteă „maica dască- 
liță“ dimineaţa şi după prânz anume şi apoi o cerea imediat înapoi. 

Despre învăţătură voiu vorbi mai la vale. 


wrwWw.dacoromanica.ro 


1314 ALBINA 


Reproducem aci fotografia dascălului şi măicăi dascăliței pe 
care ne-a procurat-o, cu datele genealogice ce urmează, d. locot.- 
colonel Jon Lupescul din regimentul Dolj No. 1, nepotul dascălului 
Stan. 


Dascălul Stan Stanovici Lupescul. 


Dascălul Stan Stanovici Lupescu s'a născut la anul 1791 din 
Stan Lupescu (1130—1820) moşnean din Corneşti, lângă 'Târgo- 
vişte şi din Șerbana (1732—1817). Sa căsătorit la 1823 cu Uja 
Mihalcea, și din această căsătorie dascălul avu 11 copii, şi anume: 

1. Păuna (1823) moartă după 6 luni; 

2. Iancu (1825—1901) ostaș: 1845 soldat, 1846 sergent, 
1850 praporgic (sublocotenent), 1852 parneie (locotenent), 1860 că- 
pitan, 1867 maior, 1874 demisionat. Este tatăl locot.- colonel Ion Lu- 
pescu. Prin taha sau statura sa el seamănă în partea maică-si, căci 
dascălul eră de statură mărunţică. 

3. Tudorake (1826—1872) devenit comerciant; 

4. Andrei (1827—1833); 

5. Gheorghe (1829—1833); 

6. O fată (1833), născută moartă; 

7. Andrei (1834—1879), funcționar la Domenii; 

8. Ecaterina (1835—1897), rămânând văduvă s'a călugărit la 
Minăstirea Pasărea, luând numele Kesaria. 

9. Cleopatra (1838—1909), călugărită la Mănăstirea Pasărea, 
luând numele de Kesaria monahia; 

10. Gheorghe (1838), mort după 3 săptămâni; 

11. Zinca (1840...) rămânând vădură, s'a călugărit la Mănăs- 
tirea, Pasărea. 

Dela 1822 şi până la 1830, dascălul Stan a profesat la şcoala 
domnească dela Sf. Gheorghe-Vechiu, sub direcţiunea dascălului 
Kiriţă şi apoi a lui Vasile Nenovici traducătorii de hrisoave slo- 
veneşti. 

La 1830 dascălul Stan dirigează singur şcoala dela Colțea 
până la 1836, iar dela această dată și până la 1870 el deschide pe 
seamă-i școala din mahalaua Olteni (Crucea-de-Piatră), atrăgând 
mulţi din elevii dascălului Costuche dela biserica, Bradului din apro- 
piere şi chiar ultimii şcolari ai dascălului Mristidis dela școala, din 
curtea bisericei Olteni, unde se învăţă și grecește. 

Numărul anilor de studiu nu eră fixat: dacă şcolarul serià 
și citeă bine şi dacă cunoşteă cele 4 operațiuni de aritmetică şi 
mai ales știă rânduiala slujbei bisericești, apoi eră om cu carte şi 

rocopsit şi eră considerat astfel de ori şi cine fără a i se cere 
de cineva vre-o diplomă. 

In şeoala dascălului Stan, adică în sala în care studiau elevii, 
se află mai întâiu o masă şi un scaun al dascălului în apropiere 
de sobă; veneau apoi băncile aşezate una după alta în mijlocul 
sălei, iar pe pereţi erau prinse în ţâțâni solide nişte semi-cereuri 
la înălțimea unui copil. Aceste semi-cereuri articulate în perete, 
stăteau atârnate şi lipite cu zidul când plecau copiii dela școală, 
iar când soseau la lecţiune, cercurile se ridicau în poziţiune ori- 
zontală şi se mențineau astfel cu ajutorul unui proptitar de fier ar- 
tieulat pe cerc. In mijlocul cercului stătea monitorul, iar dejur îm- 
prejurul cercului vre-o 4—5 şcolari pe cari îi ascultă lecţiunea, sau 
cari îşi învățau leeţiunea. 

Banca l-a şi a I-a aveau o formă specială, căci partea din 
față eră întocmită așă ca så nu se risipească nisipul care eră pus 
acolo, nisip foarte fin și curat şi care serveă la învățătura scrierei, 
Cu o liniuţă puţin lată şi dreaptă, dascălul potrivea nisipul în 
dreptul şeolarului iar acesta cu un bețisor potrivit (în loc de condei), 
seriă pe nisip slovele făcute de dascăl cu fibişir (eretă) pe o tablă, 
neagră. Aci erau începătorii. 

In băncile următoare veneau cei ce se îndeletniceau cu scrisul 
pe hârtie cu plaiuaz (creion) şi apoi cei cu cerneală. Cine ave ne- 
şansa de a se pătă ori el ori scrisul, cu cerneală, trebuiă să-şi pre- 
gătească palmele pe care le loveă dascălul cu o nueluţă. Tot ase- 
menea pățeau şi cei ce nu știau lecţiunea sau care greșeă câte ceva. 

Cel neascultător acasă, eră bătut la palme de dascăl la şcoală 
şi dacă a doua zi după vre-o sărbătoare sau de Duminică, nu ştiai 

ce Apostol şi ce Evanghelie s'au citit la biserică în ziua sărbă- 
toarei, apoi fără cruţare sau vre-o altă consideraţiune, elevul trebuiă, 
să-și pregătească palmele, căci dovedeă că n'a fost la biserică. 

Nu se pomenei să vină părinţii copiilor să protesteze în contra 
dascălului pentru cutare sau cutare măsură luată de el față de 
scumpa odraslă; ba veneau de-i spuneau dascălului că acasă nu este 
cuminte și dascălul să-l înveţe şi minte: 

— Să mi-l dai procopsit; numai oasele să nu i le rupi! 
Astfel de încredere aveau părinţii în dascăl şi drept este că mare 
grije aveă şi dascălul pentru ucenicii lui. 

Atâta erà de mare dragostea şi respectul pentru dascăl încât 
nu numai în școală, ci şi mai târziu, se vedeau oameni în toată 
firea descoperindu-şi capul şi sărutâni mâna dascălului când se în- 
tâmplă de-l întâlneau pe drum. 

Plata se făceă la zintâiu a fiecărei luni şi anticipat. Copilul 
aduceă de-acasă, înfășurat într'o hârtie curată un sfanț ales și cel 
mai curat și mai neuzat, și îl dădea dascălului sărutându-i mâna 
cu metanie; nu uită nimeni să sărute şi mâna maichii dascăliţei, 
care stând în pridvorul caselor, împleteă la câte un ciorap și pri- 
veghiă şi pe școlari, până se sculà dascălul din somn după masă. 

Când dascălul ieşea din şcoală pentru scurtă vreme, liniştea, 
se țineă iar de Maica dascăliță din privdor. Nimeni nu suflă! 

Dascălul Stan a fost și traducător de hrisoave slavonești; el 
aveă o scriere citeață și frumoasă. La Arhivele Statului se: atlă 
câteva condici mănăstirești scrise de el. 

Dela 1860—1863, cel ce serie aceste rânduri, a fost elevul 
dascălului Stan. 

General P. V. Năsturel, 


VEDERI CIN BUCURESTI 


Piața Rosetti 

Cum vine ispita furtului 


Intro zi—urmează moş Toma—când dau să taiu 
lemne, găsesc la, tăietor o securice mică. Ce să fie 
asta? Securicea nu eră a mea. Intreb pe nevastă: 
nici ea nu-mi poate spune de unde a răsărit lucru 
străin în bătătura casei mele. Băiatul meu cel mai 
mare, să fi tot avut atunci şease ani, aleargă fuga 
din casă, vine la mine cu faţa luminată, cu ochii 
strălucitori de mulţumire şi-mi spune că securicea 
îi a lui. 

Numaidecât îmi dă prin inimă cum are să fie 
istoria. Copiilor le place straşnie să-şi închipue că 
se află în treabă. El ma tot văzut că taiu lemne 
cu toporul; în nenumărate rânduri cercase şi dânsul 
să taie lemne şi rămăsese totdeauna mâhnit că nu 
puteă, ridică greutatea toporului. De mult visase el 
se vede să aibă şi el o securice, potrivită cu pu- 
terea lui, cu care să taie mă-sei lemne. Decâteori 
aveam trebuinţă de cioplit, ori de făcut ceva din 
lemn și umblam cu sculele de lemnărie, se 'nvårtià 
ceasuri întregi pe lângă mine şi tot cercă să vadă 
cum i-ar merge când ar pune mâna pe bardă, ori 
pe teslă. Dela o vreme şi-a luat gândul dela scule; 
a înţeles că sculele de lemnărie nu-s lucruri de 
joacă şi că lemnele, la care eu întrebuințam sculele, 
erau lemne cu rostul lor, cumpărate pentru făcut 
anume lucruri, iar nu pentru stricat. Cu lemnele 
de foc se- schimbă vorba. Când le tai, le strici şi- 
atâta tot. Adică el, cât îi el de mititel, n'ar puteă 

să strice şi el nişte crengi mai subțiri, să se ducă 
la mă-sa, cun braţ, de lemne, tăiete de dânsul şi să-l 
laude mă-sa că-i băiat mare şi-i dă ajutor?! 

Păcat de Dumnezeu! Să vrei şi tu să faci o is- 
pravă, să tai nişte lemne mamei şi să n'ai un lucru 
potrivit cu tine: O securice!.. 

— De unde-i, Culiţă, securicea asta aşă de 
bună? îl întreb eu, fără să-mi arăt nemulţumirea. 

li a mea! — răspunde el, fericit. 

— Ştiu eu că-i a ta, dar de unde-o ai? 

— Știu eu de unde-o am!— face el şi mai 
mândru de dânsul. 

— Apoi, vezi, vreau să știu şi eu de unde-o 
ai... că-mi place strașnie şi mie securicea ta! — 
fac eu prefăcut. 

— Am găsit-o!.. haidem să-ţi arăt unde-am 
găsit-o — spune el, pornind-o înainte. 

Mă iau după dânsul, cu securicea în mână si 
cu gândul so las chiar în locul ge unde o luase, 
dacă nam fi dat peste nimeni. 

Dimineaţa, ca de obiceiu, trimesese mă-sa pe 
Culiţă să ducă viţelul la păscut. Când sa întors 
'napoi, ca să mai scurteze drumul, dase prin ograda 
lui Hristea. Văzuse la tăietor securicea, visul lui; n'a 
putut sta în potriva ispitei și-a luat-o, fără gând 
de furt, ci numai cu planul să-și potolească dorinţa 
de a tăiă lemne pentru mă-sa. 

Nenorocul ori norocul lui Culiţă: Hristea tocmai 
atunci căută securea şi-o vrănuiă încă prin toată ograda. 
Imi dă în gând numaidecât ce caută Hristea, i-o 
arăt de departe, îi fac cu ochiul şi-i spun ca gă- 
sit-o Culiţă. 

— Fuga, Culiţă — fac eu, dându-i securea — 
fuga şi dă securea, lui moşu-tău Hristea să-și taie 
lemne și pe urmă să i-o ceri să ţi-o împrumute... 
să tai şi tu lemne. 

Hristea, om de omenie, a înţeles numaidecât 
cum vine treaba. l-a făgăduit că o să-i împrumute 
securicea lui Culiţă, când o aveă nevoe să taie mă-sei 
lemne. 

Ba încă au făcut amândoi, ca doi oameni mari, 

tocmeala asta: Culită să nu mai găsească niciodată 
securicea fără ştirea cuiva din casa lui Hristea. 

Am urmărit câtăva vreme purtarea lui Culiţă. 
Când mam încredințat că el nu găseşte securicea 
decât numai când o cere cuiva de alde Hristea, 
m'am dus cu el la fierar şi i-am tocmit o securice... 
drept după gustul lui!) 

Ei, vezi? Sunt unii părinţi, cari nu fac ce-am 
făcut eu! Văd un lucru străin în cuprinsul gospodă- 
riei lor și... se fac că nu-l văd, mai ales de-i un lucru 
de trebuinţă. Aș păcătui de-aş zice chiar că părinţii 
îndeamnă pe copii să fure; dar, de altă parte, când 
închid ochii faţă cun lucru străin, adus de copii, 
vine ca şi cum i-ar îndemnă ei singuri să fure. 
Dintru început, copiii nu ştiu că fură. Când văd însă 
că părinţii se folosesc de un lucru adus de ei, apoi 
le intră în cap că-s voinici, viteji, folositori părin- 
ților. Cu vremea, vitejia asta blestemată, se preface 
în nărav: Vitejia se preface în vicleşugul de a as- 
cunde lucrul altuia, luat fără ştirea aceluia. Dacă 
nici atunci nu deschid ochii mari părinţii, apoi 
aleluia! vicleşugul de a ascunde lucrul altuia se 
preface în trebuinţă a firei, se preface în nevoe, cum 
ar fi nevoea de a mâncă, ori de a bea, când ti-i foame, 
ori sete. Atunci nu mai poate să se împotrivească 
pornirii de a fură! Şi-i mare păcat pe sufletul unui 
om cinstit să se pomenească, vorba vine, aşa dintr'o 
dată, numai din nebăgarea lui de seamă, cum calcă 
ŞI cum se poartă copiii lui, că înfundă cu dânşii 
pușcăriile. Răspunderea înaintea oamenilor și a lui 
Dumnezeu, pentru năravurile copiilor noștri este tot 
atât de mare, cât este de mare fericirea părinţilor 
cari sădesc în copii numai deprinderi bune faţă de 
oameni în lumea această și fată de Dumnezeu în 
lumea aceasta şi în lumea viitoare. 

In viaţa mea nam răvnit lucrul altuia şi Dum- 


nezeu m'a ajutat să dau înainte! 
= Spiridon Popescu. 


1) Intâmplarea asta, povestită de Moş Toma, mie îmi place straşnie, 
pentrucă ... o întâmplare la fel, dar tocmai la fel, parc'ar fi fost de față moș 
Toma, s'a petrecut chiar cu scriitorul acestor rânduri când erà de şase ani. Nota 
autorului. 

LA GURA SOBEI 


Serile, când vântul cutreeră, ca un desnădăjduit, cu 
părul vulvoiu, ulițele târgului, sau când ploaia își picură cu 
aceeaş tristeță cântecul ei de leagăn în fereşti, serile acele 
cât de dulci sunt să le petreci singur, la gura sobei! Să te 
aşezi pe scăunașul tău cel scurt, să dai drumul gândurilor să 
apuce încotro le-o duce gustul şi să-ţi îneci apoi privirile în 
mormanul jeraticului din sobă.!... 

Lemnele dintru'ntâiu sfârâe, bâzăe ca nişte albine, mustul | 
lor se preface într'un fel de spumă care par'că clocoteşte 
între'crăpăturile lăsate de ascuţișul toporului; pe urmă flacăra, 
izbucnește, pâlpâe de câteva ori, rumenind odaia ca niște 
fulgerări, apoi se desparte în zeci, în sute, în mii de limbi 
care se încing deasupra lemnelor, a căror coaje, acoperită. 
pe alocurea de muschiul încă verde, cade în scrum. Lemnul 
rămâne curat, tare ca osul, şi'n lupta lui cu focul se preface 
repede într'o ramură de mărgean. 

Şi în clipa aceasta basmul începe. Jeraticul să fărămiţește 
ici întrun morman de rubine, întrun palat de ametist. 
Crisanteme înfloresc par'că la ferestre. O scăpărare, ca o 
vrajă, îl preface dintr'odată : ferestrele s'au strâns, perdele 
negre, tivite cu fir parcă, tremură fdin dosul grilajelor de 
aur, şi în spatele castelului un apus își aprinde cerul. Și iar 
o scăpărare, mormanul de rubin se risipeşte şi în locul lui 
un nisip de aur se întinde până departe, şi în mijlocul acestui 
pustiu strălucitor, un turn bătut de nestimate sclipeşte și din 
vârful lui ţişnesc mănunchiuri de raze şi de scântei. lar 
deasupra un curcubeu își plouă culorile lui suave. Și pri- 
veliștea iar se întunecă şi iar se lumineză şi iar se schimbă, 
şi pe pereţii odăii fulgerări, scăpărări se aprind şi apun, şin 
fundul ochilor tăi o lume întreagă și minunată prinde fiinţă. 

Până ce toată lumea aceasta vrăjită se preface în scrum. . . 
Atunci fundul sobei rămâne o gură de peşteră par'că şi 
odaia ţi-e întunecată. Iar la ferestre ploaia, îşi îngână meren 
cântecul ei de leagăn. Și, trist, te culci în patul tău, şi ascultând 
picurând în geamuri, te întovărăşeşti cu somnul, frate al 
morții. 


Em. Gârleanu. 


DIN POPOR 


Legenda Licuriciului 


Ci-că Dumnezeu, poruncind să cadă, trei zile şi 
trei nopți îngeri din cer, mânia lui a fost aşă de 
mare, că a gonit și îngerii cei nevinovaţi. Şi unii 
au rămas în aer, alţii pe pământ, alţii în iad. Da Dum- 
nezeu sfântul nu sa mulţumit numai cu atâta, ci a 
trimes pe sf. Ilie, cu fulgerile lui şi după dânşii să-i 
Şi omoare. 

Atunci cei nevinovaţi au spus: Doamne, de ce 
ne omori, că noi vinovaţi nu suntem feţei tale, căci 
dacă am stat grămadă cu toţii, nu arată cu asta, 
că am şi luat parte toţi la păcat, ci iată fulgerile 
tale vin şi ne omoară pe noi nenoroțiţii. Atunci Dum- 
nezeu sfântul a zis: Iată că vă voju mântui și oiu 
spune lui Ilie pe voi să nu vă gonească. 

Dar căzuţii au trimes vorbă unul dela altul şi 
sau sfătuit, însă tot nu au fost mulţumiţi. 

— Doamne, glăsui unul mai bătrân, sfântă şi 
mare e puterea ta, şi voinţei tale nici firul de iarbă, 
nu stă în potrivă. Poruncă vei da lui Ilie să nu ne 
trăznească, însă noaptea ce ne vom face? 

Aici Dumnezeu, ci-că, se supără aşă de tare că 
nu sa putut opri și a zis: 

Voi, tot neîncrezători sunteţi în mine. Dacă eu 
voiu porunci lui Ilie să, nu vă trăznească, pentru ce 
vă mai îndoiţi? Iată cât de credincioși aţi fost. De 
nu aţi fi fost îndoiţi de puterea mea, nu aţi fi fost 
aice. Cu atâta vă scutese numai, de a muri, însă tot 
pe pământ veţi rămâneă. Să suferiţi cu oamenii, dar 
tot să nu vă fie frică de trăznetele lui Ilie, vă voju 
lumină, ca să credeţi că vă va cunoaște și nu vă 
va trăzni. 

Şi Dumnezeu sfântul, doar făcând un semn, în- 
gerii sau prefăcut în licurici. De aceea luminează 
noaptea prin grădini, livezi şi păşuni. 


lon Dragoslav. 


DE PE DOMENIILE COROANEI 


Societatea de cumpătare „Voința“ de pe domeniul Coroanei 
Borca din județul Suceava și-a încheiat zilele trecnte primul ei 
bilanţ. Din socotelele prezentate se vede că la un capital de 6.000 lei 
beneficiul a fost de 343 lei din care san împărțit 6% dividend» 
5%/0 fondului de rezervă, cum și 93 lei 54 bani, fondului comer- 
cial, ete. Acest rezultat e destul de îmbucurător şi în urma sporirei 
afacerilor se speră că pe anul curent va fi şi mai bun, mai cu 
seamă ea scopul societăţii e de a furniză membrilor şi clienților 


articole de prima necesitate de calitate bună şi cu preţ modest. 

La Peștera lalomicioarei 


Aflându-ne în Buşteni, ne vine în gând a face o plim- 
bare la peştera lalomicioarei. Pentru acest sfârsit, am căutat 
tovarăș ca astfel drumul să ne pară mai plăcut, dar în zadar, 
cunoscuţii obiectând că vremea nu este potrivită, sau că nu 
se simt bine, sau că... Marţea nu se pleacă la drum şi 
altele de alde astea, 

Ne decidem să plecăm numai noi, familia, şi ne adresăm 
harnicului primar al Buştenilor d-l G. Constantinescu, pentru 
a ne recomanda o călăuză. 

Luaţi pe Jon Radu după Valea Albă, ne spune d-sa. 

Intrăm în vorbă cu Ion şi-l întrebăm dacă dela carierele 
de piatră Caraiman, unde mai fusesem, nu este vre-o potecă, 
care să ducă sus pe munte. Da, ne răspunde el, este pe 
valea Iepei, care merge peste şoseaua ceea după Caraiman. 


O vedere generală a Bustenilor. 


E bună? Bună, de, puțin cam strâmtă către vârf, dar în- 
colo poteca bună; pe ea însă nu poate sui calul din pricina 
unor scări de sus, din fața Caraimanului. Când auzirăm 
aşă ceva, o cam băgarăm pe mânecă şi ne gândeam, dacă 
nu cumva poteca nu o fi prea rea, totuşi ne hotărim a plecă 
și fără cal. 

Zis şi făcut. Marţi 10 August 1910, la 6!/, dimineața, 
pe un timp frumos, pornim la drum din Busteni pe strada 
Industriei. Eram şase la număr, in afară de călăuză. Cel 
mai în etate dintre cei 6, aveă 46 de ani şi cântărea 86 kgr. 
cel mai tânăr 9 ani şi cântăreă 26 kgr. eră copilul Gheorghe. 

Trecem de carieră; cu cât înaintăm, cu atât poteca e 

mai strimptă, prăpăstioasă și din ce în ce, cu urcuşul mai 
în piept. 
Cu Ion înainte, ne continuăm drumul cu mici popasuri. 
Cam la jumătatea drumului între carieră şi vârf, pe 


Munţii Jepi şi fabrica de celuloză, 


când ne odihneam trântiţi în șir pe potecă, altă poziţie ne 
putând luă din cauza strimptării ei, la unul din noi, îi veni 
în gând să cânte «Pauzi valea cum răsună»... îndată se 
produce un ecou aşă de clar, cum nu l-am auzit niciodată. 
El eră explicat, prin stânca înaltă a Jepilor din fața noastră, 
ce se află cam la 15—20 metri departe de noi. Acest fenomen 
fizic, le plăci mult copiilor, cărora le reaminti mecanismul 
producerii lui. Le explicai cum sunetul produs de noi mişcă, 
aerul, îl face să vibreze în unde, şi cum undele sonore 
dacă întâlnesc o piedică în cazul de faţă stânca, îşi schimbă 
direcţiunea întocmai ca o minge care se isbeşte de un corp 
tare, s2 reîntoarce îndărăt, se reflectă, reîntorcând deci su- 
netul pe care l-am produs şi pe care-l auzim din nou. Le 
arăt prin exemplu, că pentru a fi clar ecou, trebue ca su- 
netul produs să fie scurt, căci dacă cuvântul este lung sau 
pronunţat trăgănit, atunci nu se mai poate distinge ecoul, 
căci cele din urmă sunete scoase din gură se amestecă cu 
ecoul celor întăi sunete pronunţate. 

Cu această, ocazie micul şcolar Gheorghe, ce citise is- 
torioara tizului său, care aflându-se într'o zi la câmp, în faţa, 

unei păduri, sa certat cu el insuşi, cu ecoul produs de pădure, 
până când supărat a plecat la mama sa pentru a se Jelui de 
purtarea unui copil răutăcios din pădure, care l-a îngânat și 
ocărit. Mama l-a liniştit, i-a explicat lucrurile şi morala 
acestei întâmplări. 

După ce mai urcăm ceva, văd pe Ion care erà ce e 
drept cam încărcat cu haine şi de-ale mâncării, cum pe 
lângă umerii unei stânci, se urcă deabuşele; deodală îmi veni 
în minte dacă n'ar fi cu putință a ne înapoiă, mă uitai în- 
dărăt şi când privii prăpăstiile 'pe unde trecusem, îmi făcu 
mult mai multă frică decât, când priveam către vârful mun- 
telui. Urcă toţi după călăuză, sui şi eu deabuşile, judecând 
că ce trebue să înţelegi din cuvântul săteanului, când îţi 
spune de pildă, că până în cutare sat nu este așă departe, 
iacă colo, să ţii drumul drept, şi tu mergi, mergi, până ţi se 
urăște ca să dai de sat; sau când a spus, dând din cap, de, 
poteca e bună, dar cam strâmptă către vârf, dar altfel bună. 


Vulturi, 


Mergând, vedem sus în faţa noastră cum o turmă de 
oi scoboră, mânate de un ciobănaș ce doiniă dulce din fluer. 
Ion ne spune: iacă acolo pe unde tulesc oile, sunt scările 
despre care vă spuneam şi pe care nu poate urcă calul, 
dar să iuțim pasul, adăogă el, căci se poale ca oile în drumul 
lor să mişte vre-o piatră, care rostogolindu-se la vale, ar 
puteă să ne lovească pe vreunul. Aceasta ne-ar mai trebui 
zisei eu, mărind pasul. 

Ajungem la scări, le urc deabuşile gândină, că dacă o 
mai fi multe aşă scări, apoi curat vorba aceea, moartea 
mi se trage. s 

La îî!/ sosim la casa de adăpost depe Caraiman, unde 
după ce răsufiăm bine, ne svântăm hainele de înăduşeală şi 
mâncăm, căutăm a ne da seamă de locul unde ne aflăm. 

Ne uităm către vale, la drumul făcut, şi pe când admiram 
stâncile şi prăpăstiile Caraimanului, vedem deasupra noastră, 
un vultur, o aquilă. Privind la el, ne reamintim de viaţa 
acestei fiinţe care se roteă semeţ sus, sus de tot. Da sus, 
căci nici-o pasăre nu se înalță atât de sus ca vulturul şi 
mai ales ca acela numit condoru sau vulturul mare al Andelor, 
care aci se vede sburând pe ţărmul mărei, aci plutind peste 
Chimboraso, vârf al munţilor Cordilieri din America de Sud, 
înalt de 6310 metri. Cu sborul atât de iute, încât străbate 
cât ai clipi din ochi, în o secundă, peste 20 de metri, vul 
turul trăeşte pe înălţimea stâncilor, munţilor şi sus în văzduh, 
respirând aerul cel mai curat nemurdărit de miazme şi 
microbi, ceeace poate şi face ca el, să trăească, se zice, 
mai mult de un veac. 

Priveamîîn zare la vultur, la acest «leu al păsărilor», 
care păreă a ne spune: «mare lucru aţi făcut că v'aţi suit 
pe Caraiman, ridicaţi-vă până la mine dacă puteţi, căci eu 
oricând mă scobor pe unde mergeţi voi». 

Dar cu toate că ne găsiam atât de departe, faţă de el, 


Aeromobilul Constantini. 


stăpâniţi ae mândria omenească, în închipuirea noastră, pare 
că-i răspundeam: «Da așă este, până acum câţiva ani nu 
puteam să călătorim pe acolo pe unde domnești tu, de 3—4 
ani încoa, însă, mulţumită geniului unui Chavez, unui Bleriot, 
unui Farman, unui... vultur Vlaicu, cu ajutorul aeroplanelor, 
păşim şi noi binişor şi din ce în ce mai sdravăn pe urmele 
tale, în văzduh». 

După ce copiii adună fiori, printre care, bucuria lor, 
găsesc câteva, «floarea reginei», strâng ierburi depe munţi, 
muschi, pietricele, pentru ierbare şi colecţii, pornim apoi, la 
ceasul 1 depe Caraiman, spre peşteră. 

Inainte însă de a păşi la drum, luăm fiecare câte un 
sirop de smeură, ca la 15 grame sirop la 200 grame de apă. 
Am luat siropul ştiind că zaharul are însuşirea, de a da putere, 
de a face să înceteze oboseula. Și sunt în această privinţă 
o mulţime de cercetări, despre care, deşi nu este locul a 
vorbi aci, totuşi vom pomeni de una din ele, care este 
următoarea, : 

Sa pus un om sănătos, puternic, să ridice, la înălțimea, 

care va puteă o greutate oarecare, să zicem 20 de kør. si 
de câteori va putea în timp de 10 minute. In cele dintâi 
10 minute a ridicat-o de 10 ori, până la înălţimea pieptului 
de pildă la început şi apoi din ce în ce mai puţin. L-a iăsat 
să se odihnească 10 minute, când după aceea a ridicat-o de 
11 ori, însă nu aşă de sus. După alte 10 minute de repaus, 
iar la pus să o ridice, când nu a mai putut decât de 8 ori şi, 
la mai puţină înălţime. Trece încă 10 minute de şedere şi-i 
dă, 10 grame zahăr topit în 80 grame de apă, după care-i 
dă greutatea, pe care o ridică de 13 ori şi mult mai sus ca 
mai înainte, până către gât bunăoară. Il lasă 10 minute, îi 
dă iar 10 grame de zahăr în 80 grame apă, după care 
ridică de 15 ori greutatea, tot sus şi tot în 10 minute. După 
alte 10 minute de odihnă îi dă din nou zahăr în aceeași 
cantitate, şi-l pune a ridică greutatea, pe care o ridică de 
21 de ori; după alte 10 minute îi mai dă încăodată să bea 
zahăr topit, când ridică greutatea, în: alte 10 minute urmă- 
toare, de 33 de ori. Se scurg 10 minute de şedere, nu-i mai 
dă zahăr, îl pune a ridică greutatea, şi nu o mai ridică 
decât de 16 ori şi nu aşă de sus; apoi urmând astfel, fără 
a i se da zahăr, 10 minute repaus, 10 muncă, a ajuns că 
nu mai puteă ridică greutatea decât de 9 ori, apoi de 6 şi 
prea puţin departe de pământ. 

Din această, cercetare, precum şi din altele, învățații 
ajung la încheerea că: «Zahărul este un adevărat isvor de 
putere pentru muschiul obosit. Se dobândeşte cu el cele mai 
bune rezultate, dacă se ia des, dar în mică cantitate şi în 
soluţiune, adică, topit, după cum s'a arătat cam 10 grame 
zahăr la 80 grame apă. Puțin timp după înghiţirea zahă- 
rului oboseala musculară se micşorează şi acest lucru 
ține aproape un ceas». 

Știind, repet, efectele zahărului, am luat cu noi siropul, 
pentru a ne servi de el, la oboseală. 


lrimia Popescu 
(Va urma) Medic-Veterinar 

DIN LUMEA ANIMALELOR 


VEVERIŢA 


Prin păduri n'aţi văzut uneori câte o vietate, mare 
cât un iepuraș de casă, dar cu coada lungă și stufoasă, 
sărind sprinten din eracă în cracă, ori fugând ca fulgerul 
de iute pe tulpina copacilor? 

Fără să mai fi întâlnit vreodată această vietate, sunt 
sigur că veţi fi zis tot ca mine, când mi-a ieşit întâia oară 
în cale: «Uitte o veveriţă !» 

Este de ajuns să fi auzit pe cineva vorbind de sprintenia, 
şi de neastâmpărul veveriţei, de iuţeala. și de uşurinţa, cu care 
sare prin copaci depe o cracă pe alia, ca să vă gândiţi 
numaâidecât că aţi văzut o veveriţă. 

In copilărie, mi-aduc aminte că un ţăran ne-a vândut 
odată o veveriţă. Ca să nu fugă, el o pusese într'o colivie, 
cu care ne-a şi dat-o. Par'că văd veverița: drăguță, drăguță, 
cu nişte ochişori negri şi mari, cu urechile îndreptate în 
sus și păroase, că semănau cu două pensule. Ceeace m'a 
mirat mai mult eră coada. Erà lungă cât trupul ei şi o ţineă, 
încovoiată pe spinare. Când ne depărtam de drăguţul animal, 
numai că-l vedeam poponete, pe labele dinapoi, cu coada lui 
stufoasă în sus şi în labele dinainte ducând hrana la gură. 
Dar cum ne apropiam de veveriţă, haidi, se şi culcă jos și 
stă nemișcată ! Ne tot învârtiam noi împrejurul ei, doar doar 
so mai ridică poponete, dar ea habar n'aveă. Câteodată o 
mai îmboldiam cu bățul; dar ea sta tot nemișcată. 

Dacă n'u ai fi văzut cum îi svâcneă inima, să-i spargă 
pieptul, ai fi crezut că e moartă de-a binele. 

Veveriţa a stat numai o noapte în colivie. Nu ştiu cine 
i-a, deschis ușa, că dimineaţa, când m'am dus la ea, ia-o 
de unde nu-e! 

O singură dată am mai văzut eu veveriţă, într'o pădure 
bătrână de tufani, pe drumul dintre Râmnic şi Curtea de 
Argeş. Erà înalt tuianul şi plin de frunze. Pentru veveriţă 
eră o jucărie să sară pe tulpina şi pe crăcile lui de sus jos 
şi de jos sus, caşicum ne-ar fi zis: Priviţi-mă ce mai miş- 
cări gimnastice ştiu să fac! 

Un sătean bătrân, care mână caii şi care înainte vreme 
fusese pădurar, mi-a spus atunci multe lucruri din vieaţa şi 
obiceiurile veveriţelor. Până am ajuns la oraș, mi-a tot pove- 
stit de ele. 

«Să, vezi, domnule, ziceă el, cum își face veverița cul- 
cuşul. E meşteră bat-o s'o bată! Işi aduce vreascuri si mus- 
chiu depe copaci şi la locul unde se despart două crăci 
groase pe copaciu își clădeşte ea locuinţa. Pune vreascuri unele 
peste altele, şi le împletește cu muşchiu şi le calcă bine bine, până 

le întăreşte cum se cade. Ea cumpăneşte ca să-i fie culcuşul 
destul de mare, pentru ea şi pentru puişorii ei. In partea 
de sus face o ieşire, pe unde deabia poate trece. Ba mai 
aro grija să-i facă şi un coperiş care so apere de ploaie. 


Veveriţă. 


Veveriţei îi place să mănânce nuci, alune, ghindă, jir» 
castane şi chiar şi poame pe unde sunt. Nu se dă în lături 
nici dela, ouăle de pasări, pe care le găseșt> prin cuiburile 
din copaci. Unii spun că ar mâncă şi struguri. Veveriţei fi 
mai plac mugurii și perele de brad şi de pini. Câte odată 
se dă şi la puişorii de păsări!). 

Veveriţa, iși petrece viața mai mult prin copaci. Se 
scoboară rar pe pământ. De pildă când vânturile suflă tare 
şi mișcă crăcile copacilor: încoace şi încolo, atunci îşi dă 
drumul dela înălţime şi cade pe pământ fără să-i pese. Se 
vede că şi coada ei stufoasă, pe care atunci şi-o ţine dreaptă, 
o ajută să se împotrivească, aerului şi să nu-şi aducă vre-o 
vătămare când, se lasă jos pe pământ. 

In culcuşul veveriţei e mare curăţenie. Acolo vieţueşte 
ea cu soţul ei şi cu pulşoru. 

Veveriţa. naşte puii vii şi-i hrăneşte cu lapte, supt de ei 
din ţâţișoare. Părinţii arată puilor multă dragoste, ca toate 
mamele cele bune. 

Veveriţele scot nişte ţipete ascuţite şi tari, de-i iau 
urechile. Să le vezi în timpul nopţilor de vară alergând 
pecie după altele şi ţipând ca nişte nebune, te prăpădeşti 

e râs. 

Când sunt supărate, că se supără şi ele, scot un fel de 

grohăit, cu gura închisă, şi-şi dau pe faţă necazul. 


1) Veveriţa roade hrana ea iepurii, ca goarecii, ca hârciogul. Și nici nu 
poate altfel, căci dinţii ei sunt anume făcuți pentru ros. Măselele ei au nişte 
ridicături cw cari râcâe hrana, de-o -face făină între ele. 


www.dacoromanica.ro 


: 1330 | l ALBINA 


Lor nu le place căldura soarelui, de aceea în timpul 
zilei stau mai mult în culcuş şi ies numai pe răcoare. Seara 
după apusul soarelui ţi-e mai mare dragul să le vezi jucân- 
du-se şi sărind prin copaci. Atunci mănâncă ele de obiceiu. 

Dar vezi d-ta, cu toată sburdălnicia lor, veveriţele nu 
stau numai de joc şi de sărituri. Ele au şi grija zilei de 
mâine. 

Către sfârşitul verii, când e belşug de toate, ele îşi 
adună mişună, grămădesc în scorburile copacilor şi. prin 
găurile stâncilor tot felul de seminţe și de “fructe. Nu ştiu 
dacă o fac din lăcomie sau de frica zilei de mâine, dar ştiu că ele 
au grija să așeze merinde'în hambare deosebite, aşă ca să 
nu ducă lipsă. 

Cum se schimbă vremea şi crivățul începe să bată, 
nebun, vestind timpul greu al iernei, veveriţa-stă la căldură 
în culcuşul ei. 

Uneori se adună câte mai multe veveriţe la un loc, ca 
să aibă mai multă căldură, şi dorm împreună. 

Doarme veverița cât doarme, dar şi foamea începe s'o 
îmboldească. Atunci destupă gura culcușului şi hâidi, pleacă, 
cu multă băgare de seamă să-și iea merinde din hambare. 
După ce mănâncă până se satură, acolo pe loc, se întoarce 
iarăș la culcușul ei. Ii astupă gura şi se aşterne iarăş pe 
somn. Dar când cineva sa apropiat de copacul, unde ea 
doarme, şi face sgomot, îl simte numaidecât şi fuge repede 
depe o ramură pe alta, până când omul s'a depărtat şi sgo- 
motul a încetat. 

Când iarna a trecut, veveriţele încep din nou să sburde 
pe copaci. Cu ghiarele lor ascuţite şi încovoiate se acaţă 
mai abitir decât pisicile de scoarţa arborilor, fie cât de netedă, 
se urcă şi se coboară cu mare iuţeală din ei. 

Aceste animale pline de viaţă sunt oaspeţi drăgălaşi şi 
nevinovaţi ai pădurilor. Unii le învinuesc că împuţinează 
păsările cântătoare, fiindcă le mănâncă ouăle. Dacă veveriţele 
prăpădesc ouăle de privighetori, de pitulici, de mierle, de 
sturzi, totuşi vina lor nu e aşă de mare, căci tot ele strică 
şi ouăle altor păsări păgubitoare ca: gaița, coțofana, sfran- 
ciocul şi ale câtorva păsări răpitoare. 

Și chiar dacă veveriţele se înfruptă din ouăle „păsărilor 
cântătoare, paguba aceasta nu se prea vede. Pădurile şi 
codrii nau rămas şi nu vor rămâne niciodată pustii de 
cântecele oaspeţilor primăverii.» | 

ȘI aci şi-a, încheiat ţăranul cel bătrân vorba lui despre 
veveriţă. 


Grig. Teodossiu. 

MAMĂ INDURERATÄ 


Ca o vatră de foc, soarele seapătă vârful golaș al bătrânei 
Coza, zâmbind încă odată pământenilor şi apoi se aruncă elipind 
mereu în aureola de roș deschis, a cerului. Un moment nu se mai 
vede, apoi iarăşi apare de după coasta piezișă a Cozei, îmbrobodit 
de haina roșie a cerului, clipeşte, se rostogoleşte iar, apoi nu se 
mai arată de loc. 


Lelea Ruxanda, nevasta răposatului Vasile Lemnaru, dă de 
zor, în asfinţit de soare, să sfârșească de prăşit peticul de pământ, 
pe care avusese grijă să-l semene de cu vreme după cum areă, 
obiceiu răposatul şi tot de vreme să-l şi prășească. 

Un colţ de pământ îngrădit cu gard de nuiele, şin mijloc c'o 
căsuţă bătrânească din bârne, acoperită cu șindrilă, cu pereţii afn- 
maţi şi cam plecată la dreapta în care parte se reazemă într'un 
pop, semănând. ca şi un om care-şi reazemă capul în mâini și se 
gândeşte la nevoile vieţei. 

Talanca se aude şi Nică împreună cu Lina, se-arată pe coastă 
cu bateiul lor, de 3 capre şi un ţap. 

Bărbosul dobitoc merge înainte sciturând fudul din cap, în 
sunetul regulat al tălăncei. 

Căsuţa e chiar sub poale de codru, aşă că „ciobănaşii mamei“ 
şi-au păscut bateiul pe aproape. 

Mama le iese înainte și c'o privire drăgăstoasă cuprinde ba- 
teiul şi pe copilaşi, cari zâmbese măicuţei de departe. Lelea Ru- 
xanda cu catrința 'n brâu, cu mânecele cămișşei sumese pân’ la 
coate, apucă pe bălana de coarne şi încet cu cofiţa în mână intră, 
pe poartă, să ia vama dela dobitoace. Lina a şi legat pe bălana 
de coarne cu betele; iar „flăcăul mamei“ stă rezemat în băț, cu 
ochii la ţap care se hârjoneşte cu câinele lor, Botea, ce se supără 
grozav la fiecare împunsătură a neastâmpăratului. 

Se înserează de-a binele și cu toţii împrejurul ceaunului cu 
lapte fiert, ospătează. Vorbe încete, ca nişte şoapte tainice rostese 
cei trei meseni în semi-întunericul din odaia sărăcuţă, a cărei pă- 
reţi sunt împodobiţi cu scoarţe şi păritare de munte. 

Pe lângă ceaunul cu bucate, din care iese mirosul plăcut de 
lapte fiert, pisoi micuţi, frumos vărgaţi, se înalţă în două labe, cău- 
tând cu poftă în fundul blidului. Necăjiţi că nu pot ajunge, miorlăe 
scâneat, — cerând îndurare. 

Lelea Ruxanda rupe tăcerea şi cu glasul ei dulee de mamă, zice: 

— Cum e mâine cam sărbătoare, Nicuşor mamă, te poţi 
duce cu alde Moş-tu Irimia și Smaranda lui Pârjol la smeură, că 
tare. mi-e dor și ei-că s'a copt. Ia cu tine şi pe soră-ta Lina. 

— Da, mămică, ne-ducem şi aducem smeură; iar ma-ta pă- 
zești caprele şi când voiu veni aisă mănânci smeură adusă de noi. 
Cât de bună eşti ma-ta, mămică! zice Nică, uitându-se:eu drag la 

mama sa, care se gândiă la bucuria copilărească ce a făcut miti- 
teilor ei. 
* 
* + 

O ceată de cinci, merge încet pe coasta dealului Eanale în 
răvărsatul zorilor. Moş Irimia cu părul cărunt, dat după urechi, 
calcă voinicește, cu pușca-i hătrânească cu cremene, în spate, iar 
în urmă-i calcă nepoții. 

Lina neastâmpărată aleargă pe iarbă de pe coastă. spălându-şi 
picioarele goale în argintul de picuri mari de rouă. Firicelele de 
iarbă cată spre pământ, sub greutatea oaspelui din zori de zi. Imi 
Botea-i cald şi, cu coada colac, urcă dealul înaintea tuturor, adul- 
mecând cu botu'mn vânt. O pitulice taie aerul sbârniind din aripușe, 
iar o mierlă mamă, flueră leneş pe o crenguţă de fag. Işi cheamă. 
se vede soţul, care-i dus după tain. 

— Aici facem popas, dragii moșului, căci am mers jumătate 
din drum, zice Moș Irimia, văzându-se în deal. 

Şi cu căciula rotundă, dată pe ceafă, se aşează sub fagul 
care-i. atinge umerii cu crenguțele. 

Nepoţii se aşează la picioarele moșului, care își îndeasă tac- 
ticos tutunul în luleaua lui de lut; iar ceilalți tovarăși de drum 
stau în picioare, cercetând cuprinsul nemărginit cu ochii închişi 
pe jumătate. 

+ 
+ + 

Soarele e la amiază şi harnicii moșului și-au umplut cofăelele 
cu smeură. Nu se mai văd din viţele de smeură; când şi când mai 
rădică capul şi-i trag câte un chiot voinicese. S'au şi săturat de 
mâncat și leneş de tot, — aplecaţi într'o parte sub greutatea po- 
verel, se întorc. 

De după pleşurul vârf al Cozei, se rădică bulgări de nori 
negri, cari se rostogolese încet, pe albastrul limpede al cerului. 
Puțin şi căldura de foc a soarelui se moaie, în timp ce munţii de 
nori acoper tăria nemărginită a cerului. 

Cu ochii cercetători, Moș Irimia, ceată spre bolta cerească îm- 
brobodită de nori negri și zice: 

— Hei, băieţii tatei, o să fim botezați de Dumnezeu acuși! 

— De-abia mai creştem, Moşule, zice Nenea Vasile Pârjol, 
căutând şiret la uncbhiaş. 

— la lasă gaga, Vasilică şi să grăbim pasul, capoi ne-o fi şi 
mai bine, răspunse Moşul. 

— Copiii calcă mărunt şi se vită cu grijă, când la cerul în- 
tunecat, când la Moş Irimia, în care şi-au pus toată nădejdea. 

— Hai, hai, cocoşeii Moşului, că ne-apucă cumpăna de ploaie. 

Fetiţa oftează adânc, îşi așează cingătoarea şi iuțeşte pasul. 
In sufletul ei de copil, orfan de tată, cugetă la nevoile cari cuprind 
pe om, încă de acum când este fraged. Nică să nu se lase mai pe 
Jos decât surioara, își îndeasă pălăriuţa cu giret trei-culori pe ochi 
şi face pe dreapta unchiaşului. Fulgere ca niște şerpi luminoşi se 
svârcolese pe negrul întunecat al norilor. Se îndesesc apoi şi câte 

un bubuit grozav, ce-ţi bagă fori, se aude, când mai aproape, când 
mai departe. 

Pe plaiul îngust,, mărginit de brădet tânăr şi des, se aude 
numai hrăşcăitul pietrişului de sub picioare şi huitul ploaei ce 
vine furioasă. Un gândac întârziat, în zumzet de aripi, zboară zgo- 
motos şi se pierde în desiş. Copiii ascultă, clipind din ochişorii lor 
albaştri ca seninul de apă; iar Botea, câinele lui Nică, apucă prin 
desiş stârnind o găinuşe, ce fage pisenind. 

Cerul s'a îmbrăcat peste tot cu forme curioase de nori. Un 
zefir, adie încetişor, aducând noui munţi de nori, cari se aşează 
amenințători pe albastrul de mai înainte. 

Tunetele se înteţese şi șerpi de foc brăzdează necontenit şirul 
uriaşilor, ce stăpânese tăria cerului. Picuri mari lovesc pe prun- 
dişul plaiului. Copiii mai nu cred; un moment îşi întind mâinile 
înainte, ca să se încredinţeze şi mai bine de duiumul de picături. 
Se îndesesc, şi o ploae repede începe. 

Copiii o iau înainte şi amândoi alăturea, aproape îmbră- 
țişaţi, se aşează în picioare sub un bătrân brad de sub poala râ- 
poasă a Strugilor, privind cu nesaţ lunea de copaci. Un moment 
trece şi sosesc şi ceilalți. 

— Nu-i chiar bine, nepoţii tatei, că ne-am pus aici,... numai 
ferească cel de sus... 

— Da, Moşule, de ce nu-i bine, că doar şi bradul ne apără 
de ploae ca şi o casă!? Zise Nică. 

— Lasă, gura Moşului, că ai să ştii tu şi asta, după ce te-ei 
mai mări şi vei da mâna cu nevoea, răspunse Moşul seuturându-și 
căciula de belşugul de apă căzut pe miţe. 

Şi sfătosul moşneag, se reazămă de bătrânul brad, care pri- 
meşte prietenos pe cei cinci oaspeţi împrejurul trunchiului lui. 

Ploaea se mai ogoae şi începe mai măruntă. Sub adăpost de 
brad, cu frunza, verde şi miros aromatic şi în aerul de munte pri- 
menit de bogăţia de ploae, Moşul îşi aduce aminte de multe taine 
ale tinereţei; şi aşă încet încep să-i treacă pe dinainte serile fru- 
moase de când eră cioban, păzind oile tot prin munţii aceştia cari 
hrănese atâta lume. 

Ca la depărtare de două palme, copiii de asemenea se gân- 
dese câtă bucurie vor produce mamei când s'or arătă cu belşugul 
de smeură; iar Vasile şi Smaranda în dosnl copacului, tăinuese 
încet, punând la eale treburile casei. 


* 
x x 


Un șarpe de foc se lasă ca o săgeată prin desișul de crăngi 
şi se mistue la moment. Ochii se închid la lumina îngrozitoare. 
Un pocnet de armă şi pușca Moşului se descarcă prin crengi. 
Crăngele se clatină, se pârlese; iar eruzii, fragezii copilaşi se ros- 
togolese pe pământul jilav de apă. 

Cofăelele se rostogolese și ele, lăsând dâră de smeură până'n 
smârcul de devale. 

Lina cu chipul galben ca lămâea, eu buzele vinete, într'un 

zâmbet copilărese, cu ochii interdeschişi, stă cu fața în sus pe 
râpa de sub picioarele copacului. Pe micuţii ei obraji rotunzi, se 
văd pietricele ascuțite, cari sau înfipt de pe râpă, când s'a ros- 
togolit la vale. S'a oprit într'o buturugă, care s'a opus ca o creatură 
așă de nevinovată să îndure chinul de a se duce până în smâreul cu 
bălării. lar Nicuşor, căzut pe mâna dreaptă, priveşte cu ochii măriţi 
de spaimă spre partea unde surioara este aruncată. Şi dacă chipul 
vânăt ca cireșa și corpul înţepenit de Dumnezeeasea scântee omo- 
ratoare, n'ar îi, ţi sar părea cum e căzut pe mâna dreaptă, că se 
gândeşte încruntat la o năzdrăvănie de copil. 

Cu ochii stieloşi, deschişi mari, chipul lui Nicu e îngrozitor. 

Cu buzele tremurând. şi cu nişte ochi înspăimântători, Moș 
Irimia cască gura în semn de strigare. Un hohot de plâns se 
aude şi Smaranda, aleargă spre casa orfanilor. 

Moşul în o rână geme dureros; e fript pe spate de scânteia 
Dumnezeească, e vânăt ca cireşa şi se uită ca un rănit de moarte. 
Nu vorbeşte; şi privirea o ţine fixă pe cureaua puştei descăreată. 

Vasile, cu grija creștinului evlavios, râdică trupurile încre- 
menite și le aşează, alăturea pe iarba verde ca mătasea; iar cofăe- 
lele cu sineură le pune lângă ei. 

* 


E * 

Pădurea răsună, de vaetele de desperare a îndureratei mame, 
care în fugă nebună se arată „pe scoborâgul din dreapta. Cu 
privirea zăpăcită îşi caută printre duiumul de copaci pe cei 
scumpi. 

— Niecuşor,... Linuţă,... dragii mamei,... unde sunteți?. .. 
unde ați lăsat pe măäicuța voastră?.. 

Şi duioasa mamă în suspine adânci cadepe trupurile nefn- 
sufleţite într'un legin de disperare. 


* 
* y 


A treia zi un sicriu mare cu doi frați alăturea, pus într'un 
car cu. boi, se îndreptă spre biserica din sat. Chinuita mamă, în 
car lângă sicriu, nu mai are lacrămi de plâns. Cu părul despletit, 
ochii roşii, cingătoarea răvăşită şi c'o privire de nebună, cată spre 
odorurile împodobite cu busuioc verde, mintă şi romaniță de cu- 
rând înflorite. 

O babă în cârjă trece punând mâna strașină şi pricepând 
ce-i, zice cu părere de rău: 

Doamne, Doamne, de ce ofileşti florile tinere și nu te înduri 
să strângi un putregaiu de pe lume!? 


Th. Corneliu 
Vrancea-Putna. 


Ca şi în anii trecuţi, vom scoate şi în vara aceasta nu- 
mere duple şi anume: 

No. 45 (7 August) şi 46 (14 August) vor îeș împreună, là 
7 August; 

No. 47 (21 August) și 48 (28 August) vor ieș împreună la 
28 Augusi. 

Din istoria vaselor plutitoare 


Istoria vaselor plutitoare, din cele mai vechi timpuri 
ale omenirei păn în ziua de azi, e foarte plină de învăţă- 
minte. Incepe cu trunchiul de copac, aruncat pe apă, aşă 
cum eră şi cu ajutorul căruia oamenii cei mai vechi au 
putut trece peste rium sau păn la insule nu tocmai depărtate 
de term. Un pas însemnat a fost scobirea trunchiului, pre- 
facerea lui în luntre. Lucrarea aceasta o făceau prin foc, ar- 
zând partea, din lăuntru a lemnului și răzăluind apoi cu unel- 
tele de cremene ce aveau la îndemână. Neapărat că au ajuns 
la acest gând, întrebuințând mai întâiu trunchiuri scorbu- 
roase de bătrâneţă, căror le astupau găurile prin cari ar 
fi putut întră apa. Se înţelege de altfel că oamenii selbateci 
trebue să fi fost înnotători buni, altfel nar f îndrăznit să 
avânte pe ape adânci, stând pe trunchiuri scobite sau nu. 

Di'ntr'ntâiu omul a avut, în loc de vâsle sau lopeţi. mâi- 
nile, apoi s'a folosit de prăjini, cum fac şi azi luntraşii noştri 
pe Siret, Prut sau pe iazuri. Intrebuinţarea lopeţilor a fost 
i ie a nevoie ia adânc, unde prăjina nu ajunge păn 
a fund. 

Născocirea vetrelelor sau pânzelor a fost pas mare, 
căci au putut să se folosească de puterea vântului spre a 
pluti răpede și fără osteneală. 

Vâslele și pânzele le găsim întrebuințate cu mare di- 
băcie şi pricepere la selbatecii din insulele Oceaniei. Ba tot 
la aceştia e şi obiceiul de-a legă ‘două luntri alături, la oareșşi 
care depărtare, aşă că una din ele. slujeşte la ţinerea cum- 
penei, ca să nu se răstoarne ceealaltă şi deci pot sluji la cărat 
greutăţi şi oamenii cari nu ştiu înnotă. 

Luntri, din ce în ce mai mari, au dus păn la galerele 
cartagineze sau romane, cari aveu mai multe şiruri de 
vâsle şi păn la corăbiile cu pânze. Cu asemenea vase au 
purtat războae şi oamenii sau întins peste tot Pământul. 

In adevăr, întrebuințarea aburului, adică a mașinelor 
cu aburi la mişcat vasele, numai în veacul al XIX-lea a 
izbutit. Mai întâiu mașina cu aburi, sub formă asemănătoare 

cu cea dela căile ferate; apoi, în locul maşinelor cu cilindru, 
au venit turbinele, în cari aburii lucrează de-a dreptul, in- 
trând în lăunţrul roţei secorburoase şi cu despărţituri dibăciu 
aşezate. 

Turbinele au făcut cu putinţă ca vapoare uriaşe, ade- 
vărate oraşe plutitoare, să poată face drumul din Europa în 
America în patru zile şi chiar mai răpede. 

Dar iată că motorii cu gaz, aşă zişii motori cu explozie, 
întrebuinţaţi întâiu la automobile, apoi la aeroplane şi baloane, 
încep a înlocui turbinele la vasele plutitoare și înseamnă alt 
pas mare înainte! 

Se înţelege din toate îmbunătățirile făcute la vasele 
plutitoare s'au folosit oamenii pentru războiu. Au întrebuințat 
tunuri mari, înainte de înzestrarea vaselor cu maşini de 
aburi. Pe urmă a început lupta între tun şi platoşă, luptă 
neisprăvită nici azi. Şi iată-ne ajunşi la chiurasate uriaşe, 
adevărate cetăţi îmbrăcate în oţel şi armate cu tunuri, cari 
bat la 6, 7 şi 10.000 metri, deslocuind 20 păn la 26 şi 30 de 
mii de metri cubi de apă. «Dreadnonght» = «Nu se teme de 
nemic», au botezat Englezii cel di'ntâiu chiurasat uriaş, durat 
după războiul ruso-japonez, când s'a dovedit însemnătatea 
acestor vase mari faţă de cele obișnuite păn'atunci. 

Şi acest nume se: dă acum tuturor chiurasatelor mari 
ce se durează în Germania, Austro-Ungaria, Turcia. Un 
chiurasat de-acestea ajunge să coste păn la 100 de milioane 
de lei, dar şi face cât o flotă întreagă. 

Dela trunchiul de copac, întrebuințat de oamenii selba- 
teci, ca să călătorească peste ape, păn la vapoarele translan- 
tice de negoţ şi «Dreadnoughturile» de războiu e o cale lungă 
şi de pe ea, ca şi de pe alte ramuri de îndeletnicire ome- 
nească, putem judecă mersul civilizaţiei. 

destul să mai amintim de vasele submarine, cari au 
cucerit adâncul şi de maşinele zburătoare şi baloanele cu 
maşini, cari au cucerit văzduhul, după ce locomotivele şi 
automobilele au biruit depărtarea pe uscat. 
l. N. 


SCRISORI CĂTRE REDACŢIE 


Stimate d-le Redactor, 


Animat de aceleaşi sentimente ca şi meritoasa d-voastră re- 
vistă „Albina“, care prin sborul său fără preget, a influențat şi 
influenţează la formarea generaţiilor noni, razele ei de lumină stră- 
bătând în toate unghiurile locuite de români, vă rog... ete. 

lion Brat 


Elev agric. şe. de agricultură, 
Armășești-lalomiţa. 


www.dacoromanica.ro 


Cronica agricolă și comercială 


Starea timpului și a diferitelor lucrări 


Ploile de pe la sfârşitul lunei Iunie au continuat să cadă 
şi pe la începutul acestei luni în cele mai multe părţi ale 
țărei şi mai cu seamă, în partea de sus a Moldovei, din pri- 
cina cărora s'a produs mari revărsări de apă peste supra- 
feţe destul de întinse de semănături de grâne ca şi de po- 
rumb. In multe părţi ploile au fost însoţite şi de grindină 
făcând mult rău semănăturilor de grâu, orz şi ovăz şi mai 
puţin la porumb. Din cauza acestor ploi cari în unele lo- 
calități din Muntenia şi Oltenia au apucat, după secerat, 
grânele în snopi le-a făcut mult rău în ce priveşte cali- 
tatea boabelor; pe când la cele nesecerate dauna a fost mai 
mică. Holdele nesecerate. cât timpul a fost ploios au suferit 
mai puţin din cauza prisosului de apă, decât grâul pus în 
snopi, care udat a trebuit să se întindă la soare ca să se usuce 
şi spre seară clăit din nou, dar în acest caz şi risipă sa 
făcut. Se ştie metoda nu tocmai bună pe care o întrebuin- 
țează lucrătorii la clăirea snopilor sau la întinderea lor în 
bătaia soarelui atunci când sunt ploaţi. 

Indată ce ploile a mai încetat, seceratul 'cerealelor s'a. 
făcut cu multă iuţeală, încât în multe părţi pe la începutul 
acestei luni a început şi treeratul grâului. Cu toate ploile din 
luna lunie şi de pe la începutul acestei luni, producţiunea 
grâului în general are să fie bună ca calitate și cantitate, 
acest lucru se dovedește deocamdată din preţurile cu cari 
se vând grânele noastre, etc., la Brăila, ca şi în alte târguri 
din ţară. Dacă ploile au întârziat seceratul grâului, etc., a 
făcut mult bine semănăturilor de porumb, etc. După cum 
agricultorii nostri, cu drept cuvânt, s'a plâns de. prea multă 
ploae pe timpul seceratului, care a făcut ca această lucrare 
să întârzie tocmai așă, mai pe urmă sau plâns de prea mare 
căldură, din care pricină în multe părţi a început să sufere 
semănăturile de porumb mai cu seamă.acele semănături 
făcute mai târziu, în schimb însă treeratul cerealelor s'a 

putut face în cele mai bune condițiuni. Ploile parţiale ce-a, 
început să cadă pe la începutul acestei luni, a făcut mult 
bine porumbului şi a înlesnit facerea ogoarelor. 


Târgurile noastre 


Afacerile cu cerealele ca şi preţurile în târgurile noastre 
deocamdată sunt mai bune decât în cele străine, având în 
vedere marfa ce se oferă spre vânzare. Din pricina marei 
producțpiuni de grâu la noi în ţară ca şi în alte ţări, în 
care se prenumără şi Statele-Unite americane, despre care 
se zice că în acest an vor aveă producţiunea grâului cu 
mult superioară celei 'din anul trecut (la această mare pro- 
ducţiune mai trebue adăogat și rezervele de grâu din anul . 
trecut), din această cauză preţurile în târgurile străine, au 
tendinţa mai mult spre micşorare. 

Despre recolta de grâu şi de orz la noi în ţară după 
unele ziare de agricultură străine, spun că are să fie destul 
de mare ca cantitate şi calitate. De această laudă nu avem 
trebuință deocamdată, fiindcă această laudă se face mai în 
totdeauna, în scăderea preţului, de toţi aceia cari sunt inte- 
resați de a cumpără eftin ca mai pe urmă să vânză, scump. 


lată în rezumat prețul mijlociu cu care sa vândut grâul 
ca și alte produse agricole în târgul din Brăila în această lună. 


Grâul,*suta, de kgr. s'a vândut cu . . 15—18 1. şi 50 ct. 
Porumbul idem +. 9—12 l. si 60 ct. 
Cincuantinul idem E 12 l. şi 80 ct. 
Secara idem . . 14—12 1 şi 40 ct. 
Orzul idem . . 12—13 1. şi 70 ct. 
Ovăzul idem . . 11—42 1. 

Meiu idem SAN], 

Fasolea idem . . 21—23 1. 

Rapiţa colza idem . 27—28 1. şi 50 ct. 
Rapiţa naveta idem . . 26---27 1. 


Târgurile străine 


In toate târgurile străine din cauza marei producţiuni 
de grâne, etc., din toate ţările, afacerile cu cerealele şi mai 
cu seamă prejurile n'au nicio însemnătate și nu se poate 
da deocamdată nicio însemnătate nici la urcare nici la mic- 
şorarea preţurilor. 

Astfel la târgurile din Paris îri această lună, grânele 
indigene în loc să se mai vânză cu 26—28 l., astăzi se vând 
cu 28—20 1.;iar cele străime cu 18—19 1.; secara cu 17—148 l.; 
orzurile cu 16—21 1.; ovăzurile cu 18—22 1. şi 75 ct.; făina 
cu 35—37 l. şi 80 ct.; porumbul cu 19 1.; fasolea cu 32—36 1. ; 
mazărea cu 32—88 |. şi lintea cu 35—54. In alte târguri 
franceze grâul s'a vândut cu 24 |. şi 70 ct.; secara cu 17 l. 
Şi 15 ct.; orzul cu 18 |. și 3ă ct. şi ovăzul cu 191. şi 68 ct. 

In Germania la Hamburg, grâul sa vândut cu 19 |. si 
49 „ct.; secara cu 14 l. și 60 ct.; orzul cu 131. și 37 ct. şi 
ovăzul cu 14 1. şi 75 ct. 

La târgul din Berlin, grâul s'a vândut cu 26 |. şi 50 ct.; 
secara cu 21 l.; orzul cu 15 |. şi 37 ct. şi ovăzul cu 20|. 
şi 84 ct. 

La Strasburg, grâul s'a vândut cu 26 |. şi 4 ct.; secara, 
cu 22 l. şi 20 ct.; orzul cu 18 l. şi 25 ct. şi ovăzul cu 221. 
și 75 ct. 

La târgurile din Belgia la Louvain, grâul sa vândut 
cu 18 |. și 75 ct.; secara cu 14 şi 87 ct.; orzul cu 15 şi 87 ct. 
şi ovăzul cu 18 |. şi 75 ct. 

La Bruxel, grâul sa vândut cu 18 1. şi 50 ct.; secara 
cu 14]. şi 75 ct.; orzul cu 16 1. şi 75 ct. şi ovăzul cu 18 l. 
Şi 75 ct. 

La Anvers, grâul s'a vândut cu 18 1. și 25 ct.; secara 
cu 14 1. şi 75 ct.; orzul cu 171. şi 67 ct. şi ovăzulcu 181. 
şi 37 ct. 

La Londra, grâul s'a vândut cu 19 1. şi 87 ct.; secara 
cu 22 1. şi 20 ct.; orzul cu 16 1. şi 50 ct. și ovăzul cu 14 1. 
şi 66 ct. 

La târgul din Viena, grâul sa vândut cu 25 l.; secara 
cu 21 l. şi 50 ct.; orzul şi ovăzul cu 16 1. şi 25 ct. 

La Budapesta, grâul sa vândut cu 22 1. şi 51 ct.; se- 
cara cu 19 1.; orzul cu 17 1. şi.97 ct. şi ovăzul cu 146 l. 

La Groning (Olanda), grâul s'a vândut cu 20 1. şi 60 ct.; 
secara cu 19 1.; orzul cu 191. şi 75 ct. şi ovăzul cu 17|. 
și 50 ct. 

La Albacete (Spania), grâul sa vândut cu 241. şi 45 ct.; 
secara cu 17 |. şi 90 ct.; orzul cu 15 |. şi 65ct. şi ovăzulcu 
14 L şi 45 ct. 

La târgul din New-York (America), grâul sa vândut 
cu 17 l. şi 34 ct.; secara cu 13 1.; orzul cu 161. și 74 ct. şi 
ovăzul cu 15 l. și 15 ct. 

La Chicago, grâul sa vândut cu 16 1. şi 30 ct.; secara, 
cu 15 1, și 22 ct.; orzul cu 16 l. şi 71 ct. şi ovăzul cu 13 1. 
şi 28 ct. 

La Târgul din Tunis şi Algeria (Africa), grâul s'a vândut 
cu 23—24 l. şi 50 ct.; orzul şi ovăzul cu 44—45 1. 

In toate târgurile străine preţurile sunt socotite pe suta, 


de kgr. ca cea mai bună măsură. 
V. S. Moga. 


La administraţia noastră din strada Mântuleasa No. 9, se gă- 
sesç de vânzare noile programe intrate în vigoare dela 20 Septem- 
vrie 1910 cu următoarele preturi: 

1. Progr. anal. a $c. norm. de învăt. şi învățătoare . lei 2,20 

2. Programa analitică a şcoalelor urbane . . . . . » 1,20 

3 » >» DS rurale E Pe e » 1,20 

Lucrările agricole în luna August 


Diferite lucrări ale câmpului 


In Moldova cea mai mare parte din semănătura, de ovăz 
se seceră în această lună. Cânepa şi inul, daca aceste plante 
textile au fost semănate în luna Maiu, se recoltează în luna 
aceasta. Cu semănătura rapiţei de toâmnă, care începe de 
obiceiu încă dela 20 Iulie, se continuă în această lună, pre- 
cum şi cu facerea ogoarelor pentru semănatura de grâu, orz 
şi secara de toamnă. Miriștile se pot ară şi semănă cu 
mult folos cu o plantă care ne va da un bun nutreţ la toamnă 
pentru vitele de muncă, ete 


Porumbul 


La, unele soiuri de porumburi semănate până la Sf. Gheor- 
ghe (23 Aprilie st. v.) cum este porumbul cincantin,. boa- 
bele au început a da în copt pe la începutul acestei luni. 
Pentru ca coptul să se grăbească, e bine a se tăiă tulpina 
deasupra ştiuleilor. In cazul acesta porumbul se poate cu- 
lege pe la 20 ale acestei luni. După eulesul porumbului, 
fie pe la 20 sau chiar pe la sfârșitul acestei luni, pămân- 
tul se ară, așă că pela 20 Septemvrie sau chiar pe la sfâr- 
șitul acestei luni, se poate semănă grâul, ete., în bună stare. 


Culesul fasolei 


Când fasolea este semănată pe o suprafaţă de pământ 
mai mare şi prin luna Aprilie sau chiar în luna Maiu, se 
culege în această lună, fără a se aşteptă ca toate tecile să 
fie coapte bine. Se smulg tecile din pământ, se fac pureoaie 
și se mai lasă vre-o câteva zile ca, tecile să se mai usuce şi 
după aceea se bate sau se treeră cu maşina. Fasolea poate 
să producă la hectâr dela 15—25 bhectolitri. 

Boabele de fasole, măcinate, dau o făină albă, cu care 
se falşifică făina de grâu. 


Cicoarea 


Pe la sfârşitul acestei luni se taie toate foile dela ci- 
coare, care se dau ca hrană vitelor, cu modul acestă rădă- 

cinele în pământ crese mai mult până la recolta lor, care 
se face în Septemvine. 


Culesul foilor de tutun 


Pe la începutul acestei luni se începe culesul foilor de 
tutun, care se face de jos în sus. Foile de jos dau tutunul 
de calitatea a treia, cele dela mijloc de calitatea a doua şi 
foile dela vârful tulpinei, 2—4, dau tutunul de ealitatea, în- 
tâia. Foile de tutun când se culeg, se așează pe iarbă sau 
pe un sac şi niciodată pe pământ, seara se due acasă şi se 
aşează, într'o odaie întunecoasă, în teancuri sau grămezi, 
înalte de 25 cm., unde se lasă 24 de ore, sau chiar 2 zile 
şi după aceea se înșiră pe aţă cu un ac, punând între fie- 
care foaie câte o bucată de papură cam de 1 em. de mă- 
rime. După ce foile s'au înșirat se pun la umbră în coşare, 
ca uscatul să se facă încet. Useatul ţine aproape 6 săptă- 
mâni, când foile se iau de pe sfoară şi se păpuşoesc. 


Semănatul grâului 


In multe localităţi mai muntoase semănatul grâului în- 
cepe chiar de pe la 15 August. 


In grădina de pomi 


Se culeg poamele mai văratice, Prunele se vând sau 
se usucă; se fac din ele magiun şi ţuică; din mere și pere 
se fac vinul de mere, sau taiate felii, se opărese şi după 
aceia se usucă. 

Din poame se mai poate face dulceaţă gi compoturi. 


In grădina de legumi 


La ceapă şi usturoiu foile se culcă la pământ, la us- 
turoiu foile se mai pot împleti. 

Ca să avem spanac şi salată peste iarnă, se prepară 
în grădină zarzavaturile pe cari se seamănă sămânța acestor 
plante. 

Salata după ce a crescut în trei foi, se poate răsădi 
pe alt răzor; iar spanacul dacă a crescut prea des trebue 
rărit ca să crească mai bine. 

Căpșşunele 


Răzoarele pe cari se sădese căpșunele trebue să fie în 
fața soarelui și săpate adânc de 50 cm. şi pământul se în- 
grașe cu gunoiu putrezit. Căpșunele se prăsese din butaşi 
cu rădăcini, proveniţi din sămânță sau din stoloane. Răsă- 
direa se face în rânduri la o depărtare de 40—50 em. Această 
depărtare trebue să fie şi între rânduri. 


la vie 


In pivniţa în care se păstrează buţile cu vin, trebue 
căutat ca buţile să fie pline cu vin, ca vinul să nu se strice. 
Umplutul buţilor se face cu acelaș neam de vin şi de aceeaşi 
vechime. Pe dinafară toate buţile se şterg cu o cârpă, ca să 


fie curate. 
In livezi- 


Dacă timpul a fost mai ploios; lucerna se cosește pen- 
tru.a 4 oară; iar în livezile naturale cari au fost eosite prin 
luna Iunie și mau fost păseute de vite, se cosese pentru a 
2-a oară. Acest fân poartă numele de otavă, care este foarte 
hrănitoare. Se dă mai cu seamă vacilor de lapte, viţeilor 
mici, mieilor şi oilor fătate. 


Facerea frunzarilor 


Frunzele copacilor uscate dau o bună hrană pentru 
toate vitele. La noi acest nutreţ se face de obiceiu în anii 
prea secetoşi, deşi acest nutreţ ar trebui preparat chiar şi 
în anii cei buni. 

Copacii, a căror foi sau frunză și crăcuță se pot în- 
trebuință mai cu folos la facerea frunzarilor sunt: frasinul, 
fagul, viţa de vie, salcia, plopul, stejarul şi teiul; iar pen- 
tru vitele de prăsilă, frunzarii cei mai buni sunt dela cireș, 
prun, măr şi păr. 

Inţăreatul mânzilor 

Toţi mânzii fătaţi în luna Martie se înţareă în această 
lună. 

Qile 

Turmele de oi cari au fost duse la păşune în luna Maiu 
la munte, se coboară la şes de multe ori chiar pe la 15 
August st. v., dacă timpul începe a se răci. 

Vitele de muncă 


In această lună vitele de muncă trebue bine hrănite cu 
nutreţuri verzi, ca munca câmpului să se poată face în bune 
condițiuni. 

Albinele 
Luna lui August de multe ori fiind o lună mai mult se- 
cetoasă și caldă, trebue să apărăm stupii în contra călduri, 
căci altfel stupii își părăsese coșnițele în schimbul unei scor- 
buri de copaci din pădure, unde găsese mai multă răcoare. 

Trebue căutat dacă au hrană îndestulă, fiindeă în această 
lună, din cauza timpului secetos florile devin foarte rari, 
sau pot lipsi cu totul, mai trebue băgat de seamă ca stupii 
să nu fie jefuiţi de albinele hoaţe. 

„V. S. Moga. 


Ţărăncuţă 
(De pe un tablou al lui N. Grigorescna). 

DELA FRAȚI 


Săptămâna trecută s'a ținut la Londra o mare adunare internațională sub 
numele de Congresul raselor. Oameni din toate țările europene şi din alte con- 
tinente s'au adunat şi au făcut felurite comunicări. Acolo a luat cuvântul şi ma- 
rele patriot preotul Vasile Lucaci din Transilvania. El a expus acolo situaţinnea 
naţiunii româneşti, mai ales a Românilor de peste munţi. Dăm aici, de pe ziarul 
„Românul“, inimoasa cuvântare a marelui Român: 


Domnilor ! 


Salut cu respect şi cu mândria omului însufleţit pentru ideile 
progresiste, acest mărit Congres internaţional al rasselor, care com- 
pun omenirea vieţuitoare. 

In acest Congres vedem întrupată ideea mare, cucerirea civi- 
lizaţiunei moderne: respectul rasselor. 

Şi e timpul suprem, ca să fâlfâie steagul acesta în viaţa 
omenirei. 

După ştergerea selavajului, după stârpirea feudalismului, 
după dominaţiunile nesuferite de clase, foarte adesea împreunate 
cu prepotenţa, de rassă: a trebuit; să urmeze, după ideile de libertate, 
egalitate şi frăţietate, concepţiunea mare a respectului rasselor. 

Situaţiile de actualitate politică, din veacurile cele mai înde- 
părtate, şi până în zilele noastre, îşi au terminologiile lor propria, 
vocabularul lor particular pentru justificarea unor stări, de multe ori 
condamnabile şi destabile. Şi nu arareori am văzut în istorie minţi 
puternice, plecându-se în slujba unor idei preconcepute, care n'au 
putut să rămână nerăsturnate. 

In legislaţiunile unor personalităţi istorice, care au determi- 
nat curente culturale pe veacuri, pentru anumite popoare, la Buddha, 
Confueiu, Faraonii, Licurg, legislatorii romanii, vedem codificate 
şi stabilite gândiri şi concepţiuni politice şi sociale, economice, şi 
mai ales religioase-morale, cari numai spre binele sau în serviciul 
umanismului şi al civilizaţiunei n'au fost și nu sunt. 

Şi astăzi, după atâtea, hecatombe de victime omenești, ce s'au 
jertfit pe altarele prepotenţelor tiranice, sau pentru îndestularea 
unor deșertăciuni criminale: unde suntem încă dela realizarea, idea- 
lului sublim, care ne străluceşte în cele donă cuvinte de veşnică și 
nestrămutată valoare: „Tatăl nostru“, prin care toţi oamenii de 
orice rassă, de orice naţiune, suntem proclamaţi de fraţi, va să zică 
egali, liberi, având aceleaşi drepturi şi aceleaşi datorinți. 

O nobilă odraslă a rasselor omeneşti constitue națiunea română 
din Orientul Europei. 

Şi fiindcă în programul acestui mărit Congres se contem- 
plează chiar apropierea şi comunicaţiunea între Apus şi Răsărit, 
cred a fi lucru vrednic, ca măritul Congres să ia cunoştinţă mai 
deaproape despre această naţiune vrednică. Şi aceasta cu atât mai 
vârtos, că în decursul multor veacuri trecute, pământul locuit de 
Români, şi apele râurilor şi mărilor cari îi spală țărmurii, după 
războaiele sângeroase de veacuri, au fost drumurile şi liniile mari 
şi neîntrerupte de comunicaţiune între Occident și Orient. Şi nu e 

atât de departe vremea, când la „târgul moşilor“ din Bucureşti se 

întâlneau caravanele din Anatolia, cu negustorii din Apusul Euro- 

pei. Şi astăzi putem constată, că din Carpaţi şi din Balcani, până la 

Bosfor, în tot Arhipelagul mediteran, și până în Alexandria, 

Smirna, Ierusalim şi în toate porturile „Mărei negre“ până sus la 

Sinope, şi dela Odessa pe lungă linie de comerciu până sus în 
aucaz poţi comunică eu limba română. 

Tată o parte din idealul acestui mărit Congres, adică comuni- 
caţiunea între o parte de Apus și Răsărit, realizat în faptă, prin 
elementul românesc. 

Nu vorbesc de luptele. teribile, de războaiele nesfârșite, între 
Orient şi această parte a Occidentului, locuit de Români. Calea 
războaielor au deschis calea comerţului, pe mare și pe uscat. Şi dacă 
a apus vremea, războaielor, spre bucuria tuturor, dorim să rămână 
pentru vecie deschise căile de comunicaţie pentru comerţ, ca pe ele 
să se răspândească ideia de libertate și de înfrățire a popoarelor. 

Ceeace ne arată istoria trecutului, comunicaţiunile comerciale 
deodată cu războaiele îngrozitoare, sunt fapte constatate și netăgă- 
duite. Existenţa naţiunei române, precum și originea ei etnogra- 
fico-istorică, este ca şi proclamată pentru toate timpurile prin cele- 
bra declaraţiune a dinastiei Asanilor, prin împăratul Ioaniţiu, către 
Pontificele Roman Inocenţiu III, când din Balcani trimite salutări 
fraților dela Tibru, şi le spune în azul lumei: „Nos genere et san- 
quine Romani“. (Noi, de pe neam și de pe sânge, suntem Romani). 

In aceasta, constatare se cuprinde obârşia etnico-istorică a ha- 
țiunei române din Orientul Europei. Că acest element „roman 
în cursul vremilor, a fost supus unor influenţe naturale prin 'asimi- 
larea elementelor străine: slave, grecești, turcești, etc., în corpul 
său naţional, precum în limba sa: asta nu schimbă nu alterează, 
caracterul nostru „roman“, din contră îl relevează cu o putere zdro- 
bitoare, față de orice tendinţă contrară, dovedind în mod mai pre 
sus de toată îndoiala, că în limba și alcătuirea sa ethică, neamul 
acesta a fost şi este „roman“, şi — a asimilat şi a prefăcut după 
tipul şi asemănarea sa toate .elementele de limbă şi de etnografie 
străină, ce a primit în trunchiul său puternic „roman. 

Istoria acestei naţiuni cu Traian începe, se continuă cu răz- 
boaiele nesfârşite şi neîncetate, în contra inimicilor cutropitori, şi 
astăzi se manifestă în silințele măreţe ale sufletului românesc, pen- 
tru conservarea şi desvoltarea culturei noastre naţionale românești, 
faţă, de orice tendinţe de cutropire şi desnaţionalizare. 

Am fost şi suntem, la porţile Orientului vuropean, și în 
preajma popoarelor orientale, după poziţia lor geografică, sentinelă 
neadormită de cultură şi de civilizaţiune naţională română! Deşi 
împărțiți politiceşte în mai multe state, reprezentăm în limba și în 
fiinţa noastră etnografică, un popor unitar în cultură, o naţiune de 
mai bine de 12 milioane, către care să adaug alte milioane, cari 
vorbesc dulcea noastră limbă, aşă că astăzi din creerii Carpaţilor 
poţi merge cu limba românească, neîmpedecat, până în Constanti- 
nopol, și mai departe, precum am amintit mai sus. 

Şi această rassă nobilă, deşi în parte sufere și astăzi într'o 
situaţie ce nu răspunde aspiraţiunilor sale spre cultură şi civiliza- 
țiune, a dat în cursul veacurilor istoriei, oameni, eroi de nume mare: 
Ştefan cel Mare, Mircea, Mihai Eroul, Ioan Corvin Huniade, şi 
fiul său, Regele Ungariei, Matei, supranumit „cel drept“. 

Aici, în această, chestie de judecată istorică, asupra bărbați- 
lor renumiţi, revine justificarea marelui principiu, proclamat prin 
faptul acestui mărit Congres: respectul rasselor. 

Deşi natura vremilor istorice, deşi constelațiumle politice wau 
permis, ca un fiu distins, eşit dintr'o anumită rassă, să-și poată 
jertfi toate puterile exclusiv în folosul, pentru binele, cultura şi 
mărirea rassei sale, se cuvine, ca simţul de dreptate şi respectul 
reciproc, impus de cultură, să recunoască în fii eminenţi ai rassei, 
însăși nobleţa, capacitatea şi vitalitatea acelei rasse. 

Astăzi putem proclamă, fără teamă de contrazicere, acest 
principiu. Cu atât mai vârtos trebue să ne bucurăm, când vedem, 
că geniul bun al omenirei a mărturisit acest adevăr şi în veacu- 
rile trecute. 

Iată, de pildă, ce zice domnitorul Ferdinand I, în diploma, sa 
către Arhiepiscopul de Strigon, Nicolae Olah, din 23 Noemvrie, anul 
1548: „Acestea sunt originile aproape ale tuturor neamurilor celor 
mai lăudate, între cari Valachii, conaţionalii ăi, nu sunt cei 
din urmă, ca şi unul, despre care e constatat, că îşi derivă 
neamul dela însăși stăpâna lumii, Urbea Roma, de aceea în limba, 
lor-și acuma, se numese Romani; neamul acesta al Tău, a fost prea 
strălucit prin vitejie, a fost părintele multor prea distinși beliduci, 
între cari şi Ioan Huniade, tatăl înaltului rege Matia, strămoșii 
Tăi, despre cari se zice, că au strălucit mai mult pe timpul acela“, 

Se poate întâmplă, că împrejurările vieţii fac, ca fiul unei 
rasse, să ducă aptitudinile sale în serviciul politie, cultural sau 
economic al unei alte rasse. Cultura și civılizațıunea pretinde ca 
respectul rasselor să se manifeste, chiar în recunoașterea şi apre- 
ciarea virtuților şi a prestațiunilor eminente, ce au adus fiul unei 
rasse, în serviciul alteia. 

Alta e asimilaţiunea, prin generaţiuni ce se urmează, și alta, 
e rolul unui individ, care se naște într'o rassă, şi împrejurările 
vieţii îl pun în slujba altei rasse, străină de obârșia lui. 

Oricât ar vrea cineva să mistifice luerurile: natura îşi are 
legile sale, şi aceste se afirmă, faţă de orice tendenţe sau uneltiri 
împotriva lor. 

De aceea Congresul acesta mărit formează un moment epo- 
cal în evoluţiunea vieţii popoarelor. a rasselor deosebite. 

Acest mărit Congres este Tribuna glorioasă, din care se ves- 
teşte libertatea, egalitatea şi frăţietatea tuturor rasselor, şi totodată 
se condamnă, se osârulește orice tendenţă de asuprire, de hegemo- 
uie, de supremație de rassă. 

Inaintea culturei și a civilizaţiunei trebue să dispară aceste 

tendințe inhumane, ca geniul omenirei să poată, înaintă neîmpedicat 
pe calea, glorioasă a înfrăţirei popoarelor, prin respectul rasselor. 

Națiunea Română din Orientul Europei, în toate statele, în 
cari trăeşte, reprezintă acest principiu, şi se luptă pentru reali- 
zarea, lui, 

De veacuri a obsservat această virtute a Românilor, marele 
istorie Bonfiniu, şi a însemnat în analele sale, spre veşnica mărire 
a elementului românesc, următoarele: „Valachi autem plus pro 
linguae puam pro vitae incolumitate certasse videntur„. (Se pare 
că Valahii sau luptat mai mult pentru apărarea limbii de cât 
a vieţii). 

Aşă au fost părinţii noștri, așă trebue să fim şi noi, în con- 
ştiinţa drepturilor noastre naționale, şi în virtutea culturei rassei 
noastre-romano-latine ! 

Ca de încheiere, fie-mi permis a aduce aici înaintea. măritului 
Congres, multumita şi recunoştinţa noastră sinceră şi adâncă iluş- 
trilor fii ai glorioasei naţiuni Engleze, lordul Fitz-Maurice, ilus- 
trul om de stat al imperiului britanic, care s'a ocupat serios şi cu 
dinadinsul cu chestia noastră naţională, şi mai ales cu situaţia poli- 
tică a Românilor din Transilvania, exprimându-și admiraţia faţă, 
de virtutea acestui popor vrednic de o soartă mai bună. 

Asemenea ne exprimăm omagiile şi recunoştinţa, faţă de dis- 
tinsul fiu al Albionului, d. Seton-Watson, care cu un criteriu pă- 
trunzător studiază stările noastre politice, culturale şi economice, 
nu pe bază de informaţiuni luate dela alţii, ci după studii serioase 
şi obiective, făcute în faţa locului. 

Aducând la cunoștința lumei civilizate stările, ce le-au găsit 
la, noi, vrea să contribue la delăturarea cauzelor adevărate, ce pro- 
due neîndestulirea şi aşă lucrează chiar în spiritul acestui mărit 
Congres, la buna înțelegere între popoare şi la înfrăţirea lor. 

Onoare şi omaj fiilor Angliei pentru inaugurarea acestui 
Congres ! 


Adunarea dela Bozovici 


După adunarea dela Iablaniţa, despre care am vorbit în 
No. trecut, Românii de peste Munţi au ţinut o nouă adunare 
la Bozovici în Banat. lată depe «Romànul» din Arad cum a 
decurs această adunare. 


Adunarea, a deschis-o prezidentul clubului naţional român al 
Almăşului, advocatul dr. Samuil Vladone. 

Apoi dă cuvântul d-lui dr. Gheorghe Lăbonţiu, advocat 
tânăr în Caransebeș. 

A vorbit despre drepturile fundamentale ale cetăţenilor, ară- 
tând cum toate aceste drepturi sunt azi minciună în ţara noastră 


1348 ALBINA 


şi cum de aceea trebue noi să pretindem cu toată tăria sufragiul 
universal. 

A urmat d-nul dr. Alexandru Morariu. 

Urmează d. dr. Aurel Vlad, făcând revista tuturor minciunilor 
constituționale, sub povara cărora gem azi popoarele ţărei, trage 
concluzia absolutei necesități a sufragiului universal. 


DISTRUGEREA TORTELULUI 


Circulară către Prefecturi 


Incă din anul 1906 prin circulara No. 42.975, vă rugam să puneţi în ve- 
dere primăriilor modul de distrugere al Tortelului (Cuseuta) ce sar fi ivit în 
semănăturile de lucernă. 

Ministerul de Agricultură a căutat încă din anul 1889 să încurajeze cul- 
tura lucernei prin distribuiri gratuite de sămânță țăranilor. 

Pe de altă parte legea invoielilor agricole din 1907 obligând pe Minister 
să dea gratuit țăranilor sămânță de lucernă pentru însămânţarea islazurilor co- 
munale a distribuit în cursul celor din urmă 3 ani cantităţi mari de sămânță 
comunelor. - 

Rezultatul ambelor măsuri a fost fuarte mulţumitor căci dela 1900 când 
lucerna se găsei cultivată mai cu seamă la marii proprietari şi pe o întindere 
relativ mică, astăzi avem în țară peste 50.000 ha. lucerniere, din care o parte în- 
semnată în mâna miculni cultivator şi pe izlazurile comunale. 

Pentru prosperarea mai departe a acestei culturi trebuesc însă luato mă- 
suri care să garanteze nu numai o durată mai lungă şi în condițiuni de folo- 
sință bună-a seminăturilor, dar să evităm şi răspândirea unui flagel care prin 
întinderea lui ar puteă să facă cultura acestei plante imposibile. 

Faţă cu sacrificiile făcute de Stat şi pentru garantarea unui succes al 
culturii lucernei şi trifoiului în țară, fie pe izlazurile comunale, fie pe pământu- 
rile particularilor, trebuese luate măsuri pentru a distruge Tortelul şi a împie- 
decă astfel lăţirea lui mai departe. 

Vă înaintăm dar pe lângă aceasta instrucțiuni pentru a preveni răul la 
timp şi pentru distrugerea 'Lortelului acolo unde există. 

Vă mai rugăm ca aceste instrucţiuni să fie trimise tuturor comunelor ru- 
rale cu un ordin expres pentru a fi pus în vedere, fie cu ocaziunea înfiinţării de 
Imcerniere, fie pentru a fi consultate la distrugerea Tortelului din lucerniere şi 
trifoişte. 

Chestiunea fiind de o importanță mare pentru viitorul fânetelor de lu- 
cernă şi trifoi, Vă rugăm d-le Prefect să luaţi măsurile cuvenite pentru răs- 
pândirea şi aducerea la cunoştinţă, publică a mijloacelor de apărare contra acestui 
flagel, 

Ministru, I. Lahovari. 


Instrucţiuni pentru prevenirea și combaterea Tortelului (Cuscutei) 


Unul din vrăjmaşii gi cel mai de temut cu care au a se luptă majoritatea, 
enltivatorilor de Iucernă şi de tri oiu din ţară, este 'Tortelul sau Cuscuta. 

I. Tortelul este o buruiană rea. care atacă şi la noi ca şi aiurea în spe- 
cial lucerna şi trifoiul şi contra căruia, dacă nu se ia măsuri, nu numai că în 
2—3 ani distruge întreaga semănătură, dar infectează locurile vecine şi poate 
fate chiar imposibilă cultura Lucernei într'o întreagă regiune. 

Perigolul este cu atât mai mare, cu cât obiceiul de a paşte vitele toamna 
pe lucerniere şi pe locurile de cultură înlesneşte răspândirea 'Tortelului prin se- 
minţele nemistuite şi împrăștiate mai pretutindeni prin bălegfrul ce vitele lasă 
în drumul lor. 


www ,dacoromanica.ro 


ALBINA 1349 


Tortelul se înmulteşte foarte repede şi încleştează cu firele lui Lucerna 
împrejurul căreia se răsncesc, sugându-şi hrana după cum Vâscul trăeşte, sugând 
mâsga arborilor de pădure 

Tortelul se recunoaşte foarte uşor într'o semănătură de lucernă. Vetrele 
de Tortel sunt de culoare galbenă deschisă şi dacă ne uităm mai de aproape; 
vedem că lucerna sau trifoiul este încurcat spre rădăcina firelor de un fel de 
borangie foarte fraged, care se urcă şi se lipește de lucernă. 

Culoarea şi asemănarea 'Tortelului cu a firelor de borangic gros şi în- 
păslit în lucernă sau trifoi, a făcut ca să i se mai zică Mătăsică. 

Firea Tortelului de a roade lucerna a determinat pe mulți să o mai nu- 
mească Râia, lucernei şi în fine împrejurarea că sub împăsleala de Tortel, se 
păstrează cu deosebire multă umezeală şi se găsesc broaşte, i sa mai zig şi 
Earba Broastei, 

Tovtelul se recunoaşte cu cea mai mare uşurinţă în fânețele de lucernă 
sau trifoiu şi cu deosebire în timpul şi după coasă. când găsim petele galbene 
foarte pronunțate şi înpăsleala lui de culoarea borangicului ee se poate observă 
de departe. 

Tortelul adesea se găseşte şi în mod firesc trăind pe alte buruieni. El a 
fost adus din alte părţi chiar pe locul unde se face semănătura. 

Pe locurile care au dejà Tortel, semănătura de lucernă este atacată îndată 
ce răsare şi nu întârzie să o distrugă. 

Tortelul se mai poate introduce prin gunoiul vitelor ce au păscut 
în fânețe bolnave de Tortel. Altădată el se introduce en sămânța lucernei atunci 
când sămânța a fost recoltat% din fânețe pline de Tortel. 

Pentru a păstră timp mai îndelungat lucernierele şi trifoiştele trebue să 
le ferim de a i năpădite de Tortel, 

AI. Mijloacele de a ne apără sunt următoarele: 

a) Să nu semănăm lucerna pe locuri ce în ultimii 3 ani au fost ocupate 
cu lucernă bolnavă de Tortel. 

Locul să fi fost ogor şi adânc lucrat. 

b) Să avem o sămânță cât se poate de curată, garantată ca fiind lipsită 
de Tortel. Pentru o mai multă siguranță, sămânța înainte de semănat trebuegte 
analizată la stațiunea Agronomică din Bucureşti care face aceste analize în 
mod gratuit. 

c) 'Trebne cu totul înlăturată sămânţa, recoltată din luce:nele bolnave de 
Onscută, afară de cazul când ea a fost curăţită cu vânturători speciale şi după 
fiecare curăţire analizati, pentru a se vedea dacă mai conține sau nu Tortel. 

Particulari cari dorese să-şi curețe sămânţa lor de Tortel, pot face acest 
lucru, trimețand seminţele la fermele Statului Laza sau Studina. unde s'an 
instalat câteva vânturători speciale pentru curăţire şi operaţiunea se face gratuit, 
afară de mâna de lucru ce trebuie plătită. 

III. Distrugerea. In cazul când avem lucerniere sau trifoişti infectate de 
Tortel trebue să luăm măsuri pentru a-l distruge. 

Distrugerea se faco în modul următor: 

A. a) Se însemnează toate vetrele de Tortel cu nuele în vârful cărora se 
pune un $omoiog de paie. 

b) Se lasă împrejurul vetrei de Tortel o fâşie de cel puţin 1 m.—l m.50 
de lucernă sănătoasă de jur-imprejur, se coseşto dela, mijloc spre margini şi toată 
cositura se adună la mijlocul vetrei unde se amestecă cu paie şi i se dă foc. 

c) Locul cosit se sapă adânc pentru a distruga rădăcinile Iucernei. 

Se repetă săpătura, când observăm că lucerna a lăstărit din nou, iar în 
toamnă pe aceste vetre se seamănă secară cât de timpuriu. 

B. Un alt mijloc de distrugerea Tortelului mai lesnicios şi mai repede 
este următorul: 

a) Se topeşte în zece decalitri apă. 5 kgr. de piatră vânătă (Sulfat de 
Cupru) care costă aproximativ 0.80 bani kgr. sau 10 kgr- Calaiean (Sulfat de 
Fer) care costă 0,30 bani kgr. A 

b) Cu o stropitoare de vie sau o stropitoare foarte subțire de grădină, se 
stropesc de două ori la interval de trei zile vetrele de Lucernă necosite (nu 
trebue cosit). ` 

Zeama de mai sus, arde lucerna împreună cu Tortelul care se- usucă până 
la adâneimea rădăcinilor. 

c) Uscătura se`coseşte şi i se dă foc. 

Costul unui asemenea tratament este neînsemnat, fiind dat că 100 de litri 
de zeamă, este de ajuns a stârpi Tortelul care s'ar găsi în suprafață continuă pe 
cel puțin 1.000—2.000 de metri pătrați, ceeace foarte rar se întâmplă. dacă ea 
se distruge dela început. 


Concursuri și condiţii de admitere în şcoli 


Bursele vacante la școalele secundare 

La liceul „Sf. Sava“ din Bucureşti 35 locuri; la liceul internat 
din lași 27; la seminarul central din Bucureşti 20; la seminarul 
» Veniamin“ din laşi 8; la seminarul „Sf. Apostol Andrei“ din 
Galaţi, 80; la seminarul din Bistriţa, 30. 

Lucrările concursului încep la 1 Septembrie şi se vor face 
la liceul internat din Iaşi şi la liceul din Galaţi pentru bursele 
din laşi, iar pentru cele dela Sf. Sava la Bucureşti și Craiova. 

Cererile de înscriere se vor adresă directorului liceului res- 
pectiv până la 20 August. i 

Pentru ocuparea burselor dela seminarul central se va ține 
examen la Bucureşti, pentru Bistriţa la R.-Vâlcea, pentru celelalte 
la seminarele respective. 

La școala secundară de fete or. II internat din Bucureşti 
sunt vacante 24 burse, la cea de gr. JI internat din Craiova 14 “burse 
Bursele vacante la şcoalele "de meserii] 

La şcoala superioară de arte și meserii din Bucureşti sunt 
vacante următoarele burse: 7 de ajustaj, 7 lăcătuşerie, 5 cazangerie, 
5 fierărie, 4 tinichigerie, 4 turnătorie, 2 nichelaj, 12 tâmplărie, 5 
rotărie, 4 modelărie şi 5 sculptură și arte industriale. 

Cererile de înscriere pentru bursele Statului se vor adresă 
direeţiunei şcoalei, iar pentru bursele judeţelor, prefecturilor res- 
pective, între 16 August şi 1 Septembrie. 


Concursul pentru trimiterea de elevi în şcoalele de marină dela 
Fiume și Livorno 

Mimsterul de răsboi va trimite anul acesta în străinătate elevi 
la școala de marină după cum urmează: 


In marina Austro- Ungară 


La școala navală din Fiume se vor trimite doi absolvenţi a, 
cel puţin patru clase gimnaziale, recrutaţi pe calea concursului şi 
să nu aibă etatea mai mare de 16 ani la 1 Decemvrie 1911. 

Concursul se va ţine în Bucureşti la stat-majorul general în 
ziua de | August a. c., asupra cunoştinţelor prevăzute în programul 
celor patru clase gimnaziale şi asupra limbei germane pe care 
candidaţii trebue s'o cunoască foarte bine, în vorbire şi în seriere, 

Cererea şi actele ce va trebui să prezinte fiecare candidat, 
până la 29 Iulie ministerului de răsboiu (direcţia marinei), sunt: 

Actul de naştere. actul de naţionalitate, certificatul de studii, 
certificatul de bună purtare, liberat de primăria tomunei respective, 
actul de angajament din partea concurentului, aprobat de părinţi. 

Elevul reuşit la concurs va obține un concediu de 6 ani şi 
va plecă îndată la Fiume spre a se pregăti ca să treacă examenul 
de admitere în şcoala navală. 

Durata cursurilor în această şcoală este de patru ani, şi dacă 
o va termină cu succes, va fi înaintat la gradul de sublocotenent 
în marina nostră, iar pentru restul timpului până la terminarea 
concediului va fi îmbarcat pe un vas de răsboiu austro-ungar, spre 
a face practică, 

In marina Italiană 

Se vor trimite doi elevi la Academia navală dela Livorno. 

Concursul se va ține în Bucureşti la stat-majorul general, în 
ziua de 1 August a. c., la ora 8 dim. 

Condiţiunele de admitere sunt: 

Candidaţii să nu fi depăşit vârsta de 19 ani ladata examenului. 

Ei vor fi examinaţ; asupra materiilor prevăzute în programul 
liceelor reale ale Statului. 

Candidaţii să posede cunoştinţa limbei italiene în aşă mod 
ca să poată urmă cu succes cursurile în această limbă. 

Inainte de a fi admişi la concurs, candidaţii vor fi supuşi 
unei vizite medicale, neprimindu-se să concureze decât cei constataţi 
cu o constituţie robustă și o putere de vedere normală. 

Doritorii vor înaintă ministerului (direcţia marinei), cel mai 
târziu până la 29 Iulie a. c., cererea de admitere la concurs, 
împrennă cu actele, cari sunt aceleași ca și pentru școala din Fiume. 

Absolvenţii liceului militar laşi, vor prezentă numai certifi- 
catele de studii şi actul de angajament din partea concurentului, 
aprobat de părinţi sau tutore, prin care concurentul se angajează 
a servi în activitate în marina militară. până la vârsta de 30 ani. 

Durata cursurilor e de trei ani, după care vor fi înaintați 
sublocotenenţi, iar în urmă pentru un an vor fi îmbareaţi pe unul 
din vasele marinei italiene, pentru practică. 

Şcoala de viticultură şi meserii din Valea Călugărească, jud. Prahova 

Scopul şcoalei de viticultură şi meserii este să deprindă pe 
fiii de săteni şi proprietari de pământ cu cultura sistematecă a viei 
şi să formeze din ei buni îngrijitori pentru viile particularilor. 

Pe lângă cultura viei şi pregătirea vinurilor, şcolarii mai 
învaţă şi celelalte trebi ale câmpului, precum şi îngrijirea vitelor. 

Ca să fie primiţi în şcoală, școlarii trebue să aibă vârsta de 
14 ani impliniţi şi să fie sănătoşi; să prezinte cetificatul de trecerea 
şcoalei primare; școlarii se întrețin cu cheltuiala lor plătind la 
cantina școalei 13 lei pe lună, pentru hrană şi spălat; iar locuinţa, 
luminatul şi încălzitul li se înlesnesneşte gratis de şcoală. Ei își 
aduc cu dânşii rufe, plapomă, 2 cearşafuri, 2 prosoape şi două 
fțee de pernă. Imbrăcămintea şi o fac singuri, purtând fiecare 
ce poate. 

Durata cursurilor de şcoală este de doi ani. 

Absolvenți fac armata numai un an. 

Timpul înserierilor este dela 1 Iulie până la | Septemrrie 
când toţi șeolarii înscrişi trebue să vină la şeoală. 

NENEA TACHE CURAJOS, NU GLUMĂ! 


— DUPĂ ALŢII — 


Nenea Tache, om cu stare. A adunat avere frumoasă 
în negoţul pescăriei. Acuma stă în apropiere de București, 
la vie. Casă bună, vie întemeiată, să tot trăiască, vorba Du- 
mi-sale: «Am muncit dăstul, mai las și p'alţii să câștige». 

Când îi vine câte-un prieten, grozav se bucură. Nu 
ştie cum lar ospătă, să stea mai mult. 

— E frumos, mă Tache, la tine, zice Gogu, stând odată 
în balcon şi privind verdeața tufelor de vie, a pomilor şi 
a câmpiilor d imprejur. Numai prea singuratec. Ziua ca ziua, 
noaptea, m'ar cam strînge 'n spete. Se aud atâtea! Şi hai- 
manalele Bucureștilor întrec pe toţi pungaşii din lume. 

— Eu! — zice Tache, seuturându-și de seram ţigara, 
cu degetul cel mie — sehimă, ce i se părea foarte aleasă, de 
când făceă vânt cântarului, sarate drept. Eu nu mă tem, 
nene, de zece haimanale. Am două puști turceşti din vremea, 
răsboiului, un Lefaucheux de trei sute de lei și revolvere 
să ucid un regiment. 

De, frate, curajul e din născare; îl ai ori nu-l ai! Când 
eram în şcoală, aveam un profesor de gimnastică, chior de-un 
ochiu, slab şi prăpădit, credeai să cază la o adiere de vânt. 
Mergând el odată la viea unui prieten, a sărit la el o lae 
de 'Țigani. Avea omul un băț şi-atâta tot. Dar ştiea, Ita- 
lianul, duelul, cum nu sa mai pomenit. Unde-a început a 
învârti din mâini şi din picioare, par'că dedese în el Ducă-se 
pe pustii. Jap! întrun Tigan, jap! într'altul; pe unul în 

tâmplă, pe-altul în nas; pe care cum îl lovea cădeă la pă- 
mânt S'au speriat, nene, lăeţii, ca de Ueigă-l crucea, şi-au 
luat'o la goană! 

— Da, curajul plăteşte cât 
zece inși. Eu nu mă tem de-o A- 
sută. Să poftească la mine. Si 

— Hoţul e giret, te prinde, 
când e somnul mai tare! 

—— Eu dorm iepurește, o 
creangă se clatină? sar în pi- 
cioare! 

Au stat aşă ei de vorbă 
până târziu cu poveşti despre hoţi 
şi pungaşi. Pe la unsprezece sau 
dus la culcare. 

Pe Tache începeă să-l fure somnul, când, deodată, re- 
sare; i s'a părut că 'n sala de jos se-aude zgomot. Se ri- 
dică în pat, ascultă, o trezește și 
pe cucoană, şoptindu-i: 

— Lino, Lino! ian ascultă, 
nu se aud paşi? 

— Aş, năzărituri! Gogu n'o 
fi” putând dormi. Nu ştii?. Când 
schimbi locul, greu te prindesomnul. 

— Nu se poate. El s'a culcat. Nu l-arn auzit desehi- 
zând uşa. i 


la puşea şi vezi. Or,fi nişte cotoi, sau vre-un şobolan. 


— ' m — Ba, zău, nu. E -aa 
; 4, pas de om, ascultă. i R> 
a — Nu-i nemic. Ci SĂ. 


lasă-mă să dorm! 
— Mă due la Gogu. 
Doi pot mai mult ca unul. 
— la puşea, mergi 
singur. Nu trezi omul. = 
— Ba ce-i bine, nu-i rău. Gogu e voinic; a făcut ar- 
mata, e ţintaş de mâna întâia. 
-—— Parcă ziceai că puşea ta Lefaucheux face minuni... 
— Da. Insă eu mai bine îl trezesc. 
C'o lumânare 'n mână trecu alături. 

— Dormi, prietene ? 

— Aţipeam. 

— N'auzi nemie?... 

— Ba da, credeam că umbli tu pe jos; că dai vre-o 
raită prin vie. 

— Aş! Ce raită? Strugurii cruzi... E cineva prin sala 
de jos. Așteaptă s'adormim. 

— Ei, vezi? 'Ți-am spus eu că haimanale ca la noi, 
mai rar?.. 

— Să-ţi aduc puşea... 

— Ce puşcă? Am băţul cu gig... Haide cu mine. Îi 
arăt eu pungașului! 

— Merg să liniştese pe ne- 
vastă; tremură biata ca varga, 
tu pleacă înainte. 

Gogu îşi luă băţul şi sprinten 
se dete jos pe scări: 

— Cine-i acolo, mă? Stăi! 
Las’ pe mine! Vede el acuşi stele. . . 

N'apucă să zică vorba și 
de-odată îl izbi cevă 'n burtă 
ca un cap de berbec. Gogu se răstogoli jos, zbierând, bă- 
tul şi sfeşnicul îi săriră cât colo... Prin sală se auzi du- 
păind spre geam, şi cinevă sări în grădină. Tache alergă 
cu revolverul într'o mână gi cu sabia într'alta. 

— Ei, Gogule, nu ţi-am spus? Unde-i să-l cule la pământ? 

— Aoleo! m'a dat gata! O ghiulea 
de tun nu mă izbeă mai afurisit. 

— Pii! Păcat că n'am fost eu! Aşă-i 
femeea, nene, fricoasă. Când să dau o lecţie 
haimanalelor, poftim! In zadar ai puști şi 
iatagane! ziceă Tache, aruncând de necaz 
revolverul cât colo! Femeea tot femee! 

Gogu pemeă jos... 

— Lino, strigă soţul, vin'o să-l ridicăm 
pe bietul Gogu. Crezi pe toţi bărbaţii cu- 
rajoşi ca Tache? 

În vremea asta, se auzi un miorlăit de pisici. 

Lina se ivi în capul scărilor şi strigă: 

— Nu e nici un hoţ. Cotoiul vecinului a sărit pe fe- 

reastră. Afurisita de lleană uită totdeauna geamul deschis! 
— [i arăt eu mâine! Ne-a speriat la toţi somnul şi 


pace! 
Neculcea. 


LACURI pap IUN | 


În ziua de 25 Iulie 1911 orele 4 p. m., se va ţine licitaţiune 
cu oferte închise în localul Ministerului Agriculturei şi Domenulor, 
Direcția Agriculturei, pentru vânzarea în total, văzut şi plăcut a 
strugurilor şi fructelor de iarnă din grădina Parcului Carol I (Fi- 
laret), în toate zilele de lucru orele 9—12 şi 3—6 p. m. 

Cuneurenţii pentru a puteă fi admişi la licitaţie, trebue să 
depună o garanție de 10%, din preţul oferit în numerar sau în 
efecte publice garantate de Stat şi să se conformeze art. 72—83, 
din legea Comptabilităţei generale a Statului publicată în „Monitorul 
Oficial“ No. 282 din 21 Martie 1903, al căror cuprins textual îl 
vor găsi afişat în sala de licitaţinne” 

In termen de 10 zile dela comunicarea aprobărei rezultatului 
licitațiunei, adjudecătorul va depine întreaga sumă oferită la lici- 
tațiune la Minister, după care se va da ordin Administratorului 
Parcului ca să lase în paza adljudecătorului strugurii și fructele 
prin închiere de proces-verbal. 

Orice împrejurări ar surveni care să deterioreze calitatea, 
produselor până în momentul ridicărei lor nu privese pe Ministe.. 

Din momentul aljudecărei licitaţiunei, paza fructelor în Pare 
rămâne în sarcina cumpărătorului, care va recomandă Ministerului 
păzitorul său spre bună regulă. 

In caz de neurmare a condiţiunilor de mai sus, concurentul 
pierde garanţia depusă la licitaţie în folosul statului fără nici o 
punere în întârziere și numai prin faptul expirărei termenului de 
mai sus; iar fructele şi strugurii se vor scoate din nou în licitaţie 
pe comptul său. 


In ziua de 9 August a. c., ora 9" a. m. se va ține la Eforia 
Spitalelor Civile, Bulevardul Elisabeta, licitaţie publică cu oferte 
închise, pentru darea în întreprindere a unui canton silvice pentru 
brigadier, la brigada Dudești de Baltă, jud. Ialomita. 

Devizul pentru acest canton este de lei 6.665,40. 

Condiţiunile, planurile și devizul se pot vedeă la Serviciul 
Domenia], Biroul Silvic, în zilele de lucru între orele 10—12!/2 
a. m. 

Concurenţi pentru a putea luă parte la licitaţie, vor trebui 
să depună ca garanţie provizorie 5°/ din suma devizului, cunoscând 
că cea definitivă va fi de lsi 10% din suma rezultată la licitaţie. 

Art. 72-—83, din legea Contahbilităţii generale a Statului, 
sunt aplicabile, cunoscând că supra ofertă şi oierte condiţionale 
nu se primesc. 

MINISTERUL FINANŢELOR 


DIRECŢIUNEA CONTABILITĂŢII GENERALE A STATULUI ȘI A DATORIEI PUBLICE 


Tablou de numerile titlurilor de rentă 49, amortibilă din 1900, imprumutul 
de 44.199.000 lei, eșite la sorţi la tragerea dela 19 Maiu/1 Iunie 1911 
Valoare nominală 233.600 lei Prima tragere. 


5 titluri a 5.000 lei 


162898] 163040) 163503 | 


| „16195 


162653| 


26 titluri a 2.500 lei 


157070| 157295] 157426] 157569] 158257] 1591071 1598571 160325 161127 
157195 157407 157436 17150 1583583] 159156! 160278) 1604771 161337 
157258) 157413] 157457] 157836) 158107] 159228; 160286]  160705| 
76 titluri a 1.000 lei 

144762] 1445901) 147172] 147839] 149010| 150116] 150533! 151916] 152633] 153740| 155297 
145410] 146291) 147282] 147865] 14912] 150159} 150555) 152044] 152660] 153801) 155461 
145292] 146817) 147305] 148110! 149181! 150199} 150983] 152152] 152667] 153812] 155624) 
445303] 146826] ,147406| 148162] 149476) 150236] 151138] 152234| 152769] 154828] 156046 
145376) 146846) 147504) 148164) 149484) 150282| 151310] 152305! 153372 151642] 156306 
145418] 146943) 147555) 148793) 149824) 150328) 151540| 152328) 153387) 154786| 156669 
145571] 147016) 147655] 148870| 149946| 150514| 151829| 152390| 153550) 155099 


135 titluri a 500 lei 


126742| 129561) 1315691 134052| 135778| 1369081 137662| 139754 142409| 143582] 
127086, 1290568) 131666; 134314) 135825; 136956) 137734) 1399821 141436| 142473| 143596! 
127202| 129704) 131725; 134384! 135858) 136959) 137738; 140307) 141601| 142512| 143971 
127245| 129720| 132044  134552| 135882) 136987! 137852| 140336) 141787] 142525) 144025 
127271] 129763| 132515 13554) 135914] 137062| 138149| 140377! 111807) 142541| 144228 
127286| 129843] 132525] 134593| 135922, 137157! 138728| 140454) 141820| 142547 
127298) 130001) 132647) 134914] 135963| 137161| 139171) 140588| 141865] 142685 

. 127319) 130246) 132700] 134980| 136110! 137165 139183 140621| 141953] 142756 
127957 130396 132813] 135000| 1363041 137173; 139387] 110665| 142013| 142794 
120224) 10779] 132996) 135084| 136312] 137368| 139429) 140706| 142030; 142803 
128763] 120919| 138383| 135231 136329) 1374171 139527) 140745| 142112| 143047 
128991| 131322] 133626] 145521| 186342! 137497] 139674] 140887] 14230: 143063 

E 1293591 131359] 134003) 135724] 136355] 137600| 189715] 140910] 142396] 14312 


Plaia acestor titluri, purtând cuponul'No. 3 din 1 Martie 1912 și următoarele, precum 
şi plata cuponului No. 2 din 1 Septemvrie 1911, se va face cu începere de la 1 Septemvrie 1911, 
In România: la cassicria centrală in Bucureşti. 


„1 CAUA'* 


Societatea „Steaua“ lucrează pentru întinderea învă- 
țăturii în popor, prin tipărirea şi răspândirea de scrieri 
şi publicaţii morale, patriotice şi de folos practic, şi 
d pentru împiedecarea, prin toate mijloacele iegiuite, a 
răspândirii de scrieri şi publicaţii imorale, sau cu tendinţe contrarii sta- 
tului și ideii naționale române. 


Administraţia publicaţiunilor este la librăria C. Sfetea, Bucureşti, piața 
Sf. Gheorghe, iar pentru cererile de înscriere ca membri, a se adresă 
d-lui Sp. Haret, Bucureşti, str. Verde. 

Cotizaţia este de cei puţin doi lepe an, iar pentru învăţători, preoţi 
rurali şi săteni, de cel puţin un leu pe an. Fiecare membru este înda- 
torat ca, în cel dintâiu an după primirea sa, să facă ase primi în Socie- 
tate cel puţin alţi doi membri noi. 

In schimb fiecare membru primeşte câte un exemplar din cărticelele 
sau tablourile publicate de societate anual. 

Comitetul: Președinte, lon Kalinderu, Membru al Academiei Române.— 
Administrator și casier, Spiru C. Haret, fost Ministru și profesor univer- 
sitar.— Secretar, Const. Banu, profesor secundar, fost inspector şcolar.— 
Membrii: Petre Gârboviceanu, fost Administrator al Casei Sf. Biserici 
Autocefale Ortodoxe Române, profesor ia Seminarul Central şi Director 
al Sc. Normale a Societăţii pentru învățătura poporului român; |. 
Dimitrescu Procopie, senator, fost Primar al Capitalei; M. Vlădescu, fost 
Ministru, profesor universitar; Cristu S. Negoescu, fost administrator al 
Casei Scoalelor, profesor secundar ; Pompiliu Eliade, profesor universitar.— 
Alex. Lepădatu. — Censori. Const. Alimăneşteanu, inginer de mine; Preo- 
tul econom Const. lonescu, profesor secundar, Const. Alexandrescu, in- 
stitutor, fost inspector Școlar, 


Membrii înscrişi şi cotizaţiuni plătite (urmare) 


P. G. Toma (Covurlui), 1 leu; M. Tudor (Covurlui), 1 leu; Ioan S. Nicula 
(Covurlui), 1 leu; V. Kahu (Covurlui), 1 leu; Şt. Coşuită (Covurlui), 1 leu; C. 
Nicolescu (Covurlui), 1 leu; At. Bădică (Covurlui), 1 leu; I. $t. Grossu fag 
1 leu; D. Ionescu (Loco), 5 lei; G. Hnch (Loco). 2 lei; I. Georgescu (Loco 
2 lei; G. N. Ioanin (Loco), 8 lei; Grig. Teodosiu (Loco), 2 lei; Eliza Niculescu 
(Loco), 2 lei; Alex, C. Aerieţeanu (Loco), 2 lei; Ilie I. Iliescu (Piteşti), 2 lei; 
Em. Dumitrescu (Pitesti). 1 leu; Soe, „Solidaritatea“ (Piteşti), 5 lei; I. Luncan 
(Piteşti), 4 lei; Ioan A. Grigorescu (Prahova), 2 lei; V. Gh. Demetrescu (Prahova), 
2 lei; Florica Mihăileseu (Prahova), 2 lei; Stefan Iliescu (Prahova), 2 lei; 
Gheorghe N. Popa. (Prahova), 2 lei: Natalia Grigoriu (Prahova), 1 leu; Const. 
I. Niţulescu (Prahova), 2 lei; Pr. Vasile Nicolau (Prahova), 1 leu; I. Popescu 
(Loco). 10 lei; I. Alexandrescu (Loco), 4 lei; Al. Stoicescu (Loco), 2 lei; G. M. 
Ionescu (Loco), 2 lei; Quint Pavelescu (Loco), 2 lei; M. Fenduescu (Loco), 
2 lei; D. Floareş (Loco), 2? lei; F. Teodorescu (Loco), 2 lei; R. Vânteseu, (Loco), 
3 lei; Brătănescu (Loco), 2 lei; Ioan Popescu-Càrcea (Lo o), 2 lei; Ştefan D. 
Ionescu (Loco), 2 lei; Ştefan Stoenescu (Loco), 2 lei; Dimitrie Georgescu (Leco), 
2 lei; Nie. Murlaidi (Loco), 2 lei; C. Manolescu (Loco), 2 lei; Mihail Niculescu 
(Loco), 2 lei; Mihail Ioneseu (Câmpulung), 2 lei; Costache Marin (Câmpu- 
lung), 2 lei: Vasile Coca (Câmpulung), 2 leu; Aurel Onofrei (Câmpulung), 1 leu; 
Constantin Scărlătescu (Câmpulung), 2 lei; Petre Fabris (Câmpulung),2 lei 
M. Constantinescu (Piteşti), 1 leu; N. C. Teodorescu (Pitești) 1 leu; M. 
lonescu (Piteşti), 1 leu; N. F. Iliescu (Piteşti), 1 leu; V. Grigorescu (Piteşti), 
1 leu: Gh. Mureşanu (Piteşti), 1 leu; D. D. Cinopoia (Piteşti), 1 leu; L. Frän- 
culescu (Piteşti), 1 leu; D. Constantinescu (Pitești), 2lei; C. Mocanu (Piteşti), 1 leu; 
Luncan (Piteşti), 2 lei; D. Jarca (T. Măgurele), 5 lei; Victor Protopopescu 
(T. Măgurele), 2 lei; I. Antonescu (T. Măgurele), 2 lei; Alin Popescu (T. Mă- 
gurele), 1 leu: C. Păncescu (T. Măgurele), 1 leu; I. Ivoreseu (T. Măgurele), 
1 leu; N. Mihăescu (T. Măgurele), 1 leu; Pr. Blindulescu (T. Măgurele), 1 leu: 
Pr. R. Păunescu (T. Măgurele), 1 leu. 


(Va urma). 


THE BANK OF ROUMANIA, LIMITED 


J Capital Lire sterline 300.000 deplin 
vărsat. Sediul Londra. Sucursala Bu- 


cureşti. 


Comitetul central: 
Lachlan Machintosh Rate . 


la Londra 


G. |. Boschen. .. .. x A 
Vicontele Duncannon . . . n 
E. WU H Bay o Š 
Robert Hamilton Lâng . . 5 
Demetre da Frank. .., Viena 
PNavile să a, Paris 
Ad. Vernes. ...... - 

: lan C. A. Stolz 

Directori: E. E. Goodwin. 


Censori: Ionn Kalinderu, Demetru. loan 
Ghika şi Arthur Green. 


Sediul social: 
Londra 6 Creta Winchesterstreef. 
Sucursala: București, Piaţa Sf. Gheorghe. 


„NAȚIONALA“ 
SOCIETATE GENERALĂ DE ASIGURARE, București 
Capital în acţiuni întreg vărsat în 
aur Lei 2.000.000 
Fonduri de rezervă 
compuse din prime 


şi daune ..... „ 8.955.688.76 
Idem format din capi- 

ta! şi alte rezerve „ 1.075.842.80 

Total în aur „ 7.052.531.38 

Daune plătite . . . „. 33.000.000 


Vice-preşedinte, A. Bălcolanu. 

Dir. general, E. Brunwald. 

„NAȚIONALA“ asigură contra in- 
cediului, a „grindinei“, contra ris- 
cului pierderii valorilor. Asigurările . 
pentru viaţă sunt primite în toate 
combinaţiunile obişnuite ca: „cas de 
moarte,supraviețuire, zestre şi rentă“. 
Sediul social în palatul Soc, din str. 


| Doamnei No. 12, Bucureşti. Repres. 
| enerală în Buc. str. Smârdan No. 4, 


genţii în toate oraşele din ţară. 


De vânzare colecţii Albina din anii trecuţi cu următoarele preţuri: 


0 colecție compiectă pe un an în fascicule . . lei 4,— 
» broșată pe un an. Ay . » 4,50 
» D » 6 luni. „2,2 
» » » 3 » Cop cula; af ui TOL e25 
» legată » 6 ». . » 2,50 


Odată cu cererea trebuesc trimişi cu mandat postal şi banii. 
Pentru comande dela zece colecții în sus se mai face un 


rabat de 5 la sută. 


Administraţia. 


Inainte Şi după 
INTREBUINŢAREA 


CREMEI şi PUDREI „FLORA“ 


| 
| de dinţi 


| Capilogen „Flora“ (apă de păr) sticla mare lei 3,25, mică 2,50.—Pastă 

„Bucol“ lei 1.—Apă de gură „Bucol“ lei 1,30.—Tapte de crin 

| „Flora“ pentru înfrumusețarea tenului lei 2.—Săpun de lapte de orin 
„Flora“ lei 1,25. La nemulțumire se restitue imediat costul. 


DE VÂNZARE LA DROGUERII ŞI FARMACII 


Se caută depozitari în comunele rurale; a se adresă la depozitarul 
| general L. Lindenberg, Bucureşti, Str. Lipscani No. 51. - 


Un obraz curat şi frumos 


se obține pen întrebuinţarea cre- 
mei şi pudrei „PLORA“ preparate 
de Al. Iteanu, farmacist, furnizor 
al Curţii Regale. Pudra „Flora“ 
fără bismut, măreşte efectele uimi- 
toare ale cremei „Flora“ Crema lei 
1,50—Pudra „Flora“ lei 2,—Săpun 
„Flora“ lei 1,25.—Pomadă de păr 
„Flora“ neîntrecută pentru îngriji- 
rea rațională şi higienică a păru- 
lui, lei 2,50, borcan mai mic lei 1,75 


E DE E EI e E SERE 


i DUS / 


PREOȚILOR ŞI INV ATĂTORILOR 


DR — 


. ——— 


INTRE DOUA BABE 


PIESĂ PENTRU TEATRUL SĂTESC 


IN SCOPUL COMBATERII SUPERSTIŢ IILOR 
ŞI 
LEACURILOR BĂBESTI 


ACTUL I 


Scena reprezint un drum prin sat; la cotitura drumului se întâlnesc 
două babe: 

Angheluşa vine din dreapta cu desagii plini în spate, eu nişte buruene în 
mână; Neaga vine din stânga cu o oală în mână, în cealaltă mână ţine nişte 
trestii, mături, ată de cânepă, un cap de câine. 

Imbrăcămintea băbeaseă: Angheluga 'naltă, subţirică, cu ştergar alb cu 
margini, pe cap; Cu scurteică de casă până mai jos de mijloc, fusta de cit închis 
şi în picioare cu iminei fără ciorapi. Neaga mai scurtă şi groasă; îmbrobodită cu 
tulpan negru uzat, peste altul viginiu închis, cu care e legată; caţaveică scurtă 
de materie de târg, fustă de cit cu puchiiei, şi în picioare ciobote nu tocmai grele 


SCENA I 


ANGHELUȘA. — Bun întâlniş, babă Neagă! 

Neraca. — Bună să-ţi fie inima, lelică Angheluşă ! 

ANGHELUȘA. — Dar încotro şi unde aşă grăbită, parcă le 
ia lupul de goană?.. 


41.814 

NEAGA. — Mneata cu întrebatul şi eu cu leacul; cum ţa 
fost întrebatul grăbit, tot aşă şi cel cu leacul folosit! 

ANGHELUŞA. — Dumnezeu să te audă şi maica Precista! 

Neaga. — Mă, duc la Simina lui Mafteiu. A venit întrun 
suflet sărmana! I sau bolnăvit copiii. Ionel s'a deochiat. S'a 
uitat cineva cu ochi răi la el, se vede, că tare e drăgălaș 
și frumuşel. 

ANGHELUșA. — Ş'apoi lumea e bălţată. Nu-și aduc aminte 
de deochiu să-i pici cu lumânarea... 

NEAGA. — Mărioara a căzut în boală cânească şi până 
nu-i voju face de boală nimic nu poate să-i folosească !... 

ANGHELUŞA. — Așa-i, Neago, aşa-i! Măcar că li se tot cântă, 
de doftori şi doftorii, până nu ajung la noi nu se poate! Ştii 
vorba cântecului: «Câtu-i lumea şi pământul prin cuptor nu 
bate vântul». 

NEAGA. — Dar d-ta lelică Angheluşă, de unde aşă încăr- 
cată, că ești mai dihai decât rândaşul ce duce doftoriile dela 
spiţărie la spital?... 

ANGRELUŞA. — Apoi dă... băbuco... până nu te trudeşti, 
vorba, ceea, nu te pricopseşti! Stii că Miercuri sunt Oarbele- 
Șchioapele, când pleacă nebunele de Rusalii; ai auzit, soro, 
că ele n'au altă grijă decât să orbească, să schiopiască, să 
ciuntească, să cotonogească, să strâmbe gura, ochii, la ori 
şi cine, care din lene, nu se îngrijește de strâns buruene. 

Neraca. — Araca!... lelicuţă dragă! eu cu păcatele mele, 
dacă nu-ţi mai dau răgaz cu boalele, am şi uitat!... Pe 
Irina o doare capul; pe Dahina o bate bărbatul; Dorofteiu 
sutere de dat, Tănasă s'o îmbătat... şi câte... câte... că, 
trebue să umbli ca popa cu ziîntâiu, de unde şi blestemul 
răuvoitorilor contra noastră: «Să ni să roadă degetele de 
rătezurile uşilor şi buzele de bodaprostele darurilor» ! Totuşi 
am să plec Duminică dimineaţa pe rouă să adun şi eu cât 
de puţin de ale meşteşugului... 

ANGHELUŞA. — Geaba, Neago, geaba! că după ce pleacă 
necuratele, scuipă pe toate buruenile de leac, călcându-le în 
picioare; nu mai sunt bune de nimic. Poţi să afumi, toată 
ziua şi toată noaptea nimic nu foloseşti, doar numai că-i 
înroşeşti ochii... 

NEAGA. — Na-ţi-o bună, c'am păţit-o, lelicuţă ! căci e mare 
puterea Dânselor!... 

ANGHELUŞA. — Mare! ..dar şi-a buruenelor nu-i mai mică, 
când sunt strânse cu meșteșug, mai tae zânelor din unghișoară.. 
Iată ce cântă ele, când cutreeră câmpiile, văile, păraile: «De 
n'ar fi avrămeasă, cristeneasă păzitoare în orice casă şi 
tâlhar de odolean, odolean cu frunza lată, ar fi lumea-a noastră, 
toată» ... 

NEAGA. — Auzi, mămucuţă,! să sluţească toată lumea,!.. . 

ANGHELUŞA. — Negreșit. Rusaliile sau Elele au fost fete 
de împărat; au căzut în păcat; împăratul le-a alungat; de 

ciudă şi-au perdut minţele, umblă prin lume, fac hori pe la 
răspintii, pe la hotare şi vai! de cine le iese în cale ori 
doarme pe afară! Om întreg nu mai este: ori îl slutese, ori 
îl înebhunesc... 


duşmani! (îşi face eruce.)... 

ANGHELUȘA. — Și ce lucruri mai ai acolo, babă Neago?... 

NEAGA. — In oala asta am apă neîncepută, în care am 
stâns nouă cărbuni şi am descântat pentru Ionel; am luat 
şi nişte trestii să-l măsor, să-l scald cu mutătoare. Capul 
acesta, de câine am să-l ard şi să-l fac de boală Mărioarei, 
cu ţărna asta dela mormânt am să-i fac un baier; asta-i 
mătură, dela, biserică, cu care am să le descânt de lichitură... 

ANGHEI.UȘA. — Văd că ai de toate, leac să fiel.. 

Neasa. -- Dar d-ta ce mai ai în tăgârțele astea, care 
ţi-au îndoit spinarea mai mult ca a colivarului, care duce 
colacii dela Sf. Toader!... 

ANGHELUȘA. — Nu mă întrebă ce am, întreabă-mă ce 
n'am. Uit'te aice am năvalnicsă năvălească starostele şi pe- 
țitorii; cele cinci degete bune de apucătură, se plămădesc 
într'o ocă de rachiu, să ia deodată, bându-se ocaua toată şi 
să fie datul cât de dat de orice rău ai scăpat; iarba lui 
tatiu, iarba boerului, spânţ, sunt bune de: vătămătură, dar 
toate se iau cu băutură. Dincoace am zburător, avrămeasă, 
cristeneasă, iarbă mare, bune de afumat pentru speriat. 
Aste-s rupturile pentru durere de măsele; iar în legătura 
astă curată am buruiană mare, floricică, împărătească bună, 
ori mai pe scurt mătrăgună!... Mult ajută astă buruiană nu- 
mai să o meneşti, să o cinstești cu pâine și cu sare, să o 
ţii la icoană. La crâşinari aduce mușşterii: se pune în polobor, 
ori să răsădești în colţul pivniţei; cine va gustă din vinul 
crâşmarului nu pleacă îndată, până ce nu-şi deşeartă punga 
toată. Pe om din rău îl face bun şi din bun nebun. Mai 
mare leac se poate! de-a închide gura bărbaţilor, desmeticilor 
şi răuvoitorilor!. .. 

Neaca. — Da'multe mai ai! La nevoie poţi şi mie să-mi 
dai... Ce o fi făcând Ionel şi Mărioara? «Aşteaptă». Las-să 
aştepte că de multe ori am aşteptat și eu. Numai bine îi 
potrivesc la mâncare: cred că a trecut cioara peste casă. Să 
ne vedem sănătoase !. (Neaga apucă spre dreapta şi Angheluşa, 
la stânga). 

SCENA II = 


Reprezintă o casă de țară cu o odae în care e o masă, un pat. In pat 
stau culeaţi doi copii: Ionel şi Mărioara. Simina, mama lor, stå lângă pat pe un 
scaun supărată; îmbrăcămintea de purtat în casă nefngrijită. Baba Neaga vine 
din dreapta. 


Neraca, SIMINA, IONEL, MĂRIOARA. 


NEAGA. — Sănătoşi, voinici, băieţii babei?... 

SIMINA. — Nu prea, mamă Neagă, tare m'a incrămăluit. 
boala copiilor; atâta am, mă uit ia ei ca la sfântul soare!.. 

NEAGA. — Să n'ai nici o grijă!.. Au intrat pe mâna, mea 
sunt ca și îndreptaţi! Vin la băbuca Ionel! (Il măsoară cu trestile 
eruciş, le rupe în capși le vâră în oală). Nu măsortrupul ci măsor 
răul lui lonel; cum se rupe trestia în patru aşă să crape 
răul în palruzeci şi patru (îl unge cu apă din ulcică pe la 
ochi, sprinceni, tâmple, apoi descântă). Fugi dedeochi dintre ochi! 
deochind văile, sece-i păraiele ; deochind vântul, moară calul; 
deochind pădurea, cadă-i frunza. Să se facă Ionel gras şi 
frumos ca argintul strecurat, ca aurul curat. Răul să nu 
rămână de leac cât un grăunte de mac! Leac şi babei colac! 

Acuma a venit rândul Măriucăi. (Cu mătura şi cu un cuţit 
îi descântă.) Draga babii Măriucă,! Babii îi trebue tulpan, babii 
să-i dai şi un bostan, babii îi trebue polcă, babii îi trebue 
pestelcă, babii îi trebue făină, babii să-i dai şi slănină,; babei 
îi trebue de toate fără astea, baba să dăscânte nu mai poate. 

— Purces-o Măriuca pe cale pe cărare; când a lost la 
mijloc de cale a întâlnit-o poteca cu potcilă, călare pe chină 
cu chilugul în pohod; cum a întâlnit-o în sus a suit-oîn pă- 
mânt a trântit-o; a început a se văicără, nimenea n'a auzit-o, 
nimenea na văzut-o, numai Maica Domnului din poarta 
cerului : «Ce te văicărezi, Măriucă dragă. Du-te la baba Neaga, 
că ea cu gura ţi-o cântă, cu limba ţi-o descântă să nu rămâgă. 
de leac nici ca un grăunte de mac... 

(Dă ciolanul de câne să-l ardă, apoi pune pe Măriuca pe un: 
sac, o târâe afară, apoi iar intră în casă descântând) Eşi afară, cătea 
arsă, intră în casă purcea grasă; eşi afară căţea arsă, intră 
în casă purcea, grasă, Măriuca să se facă, voinică şi frumoasă !.. 
Să-i pun şi baierul (întro petică pune nişte lut dela mormânt, 
leagă cu o sfoară şi-l pune cruci în gâtul Mărioarei), să-l poarte 
nouă zile şi boala fige, duci-sar pe pustie, unde cocoş nu 
cântă, unde popă, nu toacă, unde fată mare cosiţă nu îm- 
pleteşte... . 

„_„ SimiNA. — Foarte mulțămesc, mamă Neagă ! Iacă un tul- 
pânaş; iacă un căuş de făină, ţine şi-o bucăţică de slănină, 
iată şi un franc şi zic şi bodaproste!.. 

„NEAGA. — Apoi... draga băbucăi, alte pomeni oiu face, 
n'oiu face, dar de astea fac... Mai lucraţi sănătoși! 

Suna. — Mergi sănătoşică, babă Neagă! 

(Ese baba prin stânga cu toate'cele ce i-a dat Simina). 

SCENA IMI 


Reprezintă o casă de ţară; pe două scăunele la gura sobei faţă în față 
stau două fete: Chiţa şi Marița. Chiţa toarce lână, iar Marița împleteşte un ciorap. 
Chiţa ceva mai înaltă şi subţire, cu hainele de casă, polcuţa cu multe garnituri, 
pestelea neagră de satin; Marița mai scundă, faţa smadă, fusta de cit liliechiu, 
polca tot de casă şi pestelea de cit roşu cu puchiţei. Ambele peptănate cu că- 
rare în frunte, cu cozile pe cap, cu câte o floare de pelinaş (crisantemă) la 
ureche, iar la gât şiraguri de mărgele. 


Curra, MARIȚA, ÂANGHELUȘA. 


Cupa. — Rău de tot, fa Mariţo fa! La Sfântul Vasile am 
fost la porci şi tocmai după cinci strigăte puternice şi cinci 
bătăi cu piciorul în pământ, abea au grohăit încet... Mân- 
ca-i-ar lupul să-i mănânce! Cinci ani de-acu înainte..... Azi 
la 18 ani unei fete îi zic bătrână, la 25 e babă în toată forma, 
bună de dus la călugărie... 

Mania. — DW'apoi eu ce am păţit?... Am fost la pari, 
surioară dragă !, şi am nemerit tocmai pe al 13-lea gol, goluţ; 
o aşchie nu eră pe el, o cojiţă cât de mică! Tocmai treispre- 
zece, număr anapoda, şapoi gol... la mai ştiu eu! voiu 
luă, unul sărac lipit pământului. Voi păţi şi eu ca ceea, care 
a fugit de râşniţă şi a dat tot la râşniţă... De necaz a în- 
ceput a plânge. Când a văzut-o bărbatul ei plângând a început 
şi el a plânge zicând: «Tu plângi că râșnești şi eu plâng că 
nam ce râşni»... 

Cupa. — Dacă ar li numai atâta! Dar m'am uitat în 
oglindă, în fântână și nimic nu sa arătat. Baba Neaga trei 
zile mi-a făcut pe ursită şi nimic nu s'a cunoscut. 

Manira. — Aşă şi eu, hai drăguliță, am pus o stiblă de 
busuioc la oblon în spre anul nou; a doua zi toate erau 
încărcate de promoroacă, soro! numai busuiocul meu eră 
curat ca în casă. Să vede treaba că nam noroc!... 

ANGHELUȘA (vine din dreapta). — Gândul cel bun, dragele 


a mâncă nu-ţi vine!.. 

ANGHELUȘA, —- N'aveţi teamă, fetelor, că mai suntem şi 
noi! Vraci ori fi porcii, parii; dar descântecele şi buruienele 
au mare putere, alungă toate rălele!... Să luaţi câte o 
bucăţică din buruiana asta, să o puneţi în sân ori la cingă- 
toare până la Duminica mare. E năvalnic menit... Să vă 
mai fac eu ce ştiu... lasă... şi om vedea. 

Adueeţi un cofoiu cu apă neîncepută şi o crangă de 
busuioc dela Ziua Crucei. Acu deocamdată însă nu pot 

descântă decât la una, căci la două fete nu-i leac. (Fetele adue 
una cofăelul cu apă şi alta o crangă de busuioc). Să încep întâiu 
cu Chiţa. (Deseântă): Duminică dimineaţa Chiţa sa sculat, 
bucium în mână a luat, la lume sa arătat, cu glas de cuc 
a cântat. Toată lumea se uită şi se întrebă: Cine-i astă, 
mândră, crăiasă ori împărăteasă?... Ba, nu e Chiţa, cea 
frumoasă. Acasă a venit, pe faţă s'a spălat, de urât a scăpat 
Şi baba un dar bun a luat... Să te speli mămucă! cu apa 
asta în trei Duminici dearândul. 

Marița. — Bunică Angheluşă, trage-mi şi mie cu boghii 
Ştiu că bine mai gâceşti... 

ANGHELUŞA. — Boghii mei niciodată nu mă dau de smin- 
teală. Adă o mână de grăunţe și o sită! (Fata aduce... baba 
alege 41 de grăunţe, le aşează pe sită, face trei grămezi şi ia câte 
patru şi ce rămâne la urmă e bun; îi învârteşte pe sâtă, și descântă). 
Patruzeci și unul de boghi, ghine ştiţi, ghine să-mi spuneţi. .. 

MARIȚA. — Da ce eşti aşă de supărată ?... 

ANGHELUȘA. — ApOL nu spuneam eu că boghii-s gândul 
omului... Zău îi asvâri, că rău arată!... Bucuria călcată în 
picioare; supărarea în faţă; bob sositor nu-i de loc... Duceţi-vă, 
naibii !... (îi asvârle)... 

Manișa. — Nu spunem cu că-i sărac!... 

ANGHELUȘA. — Să mă pun eu cu ciocanele! dar dă!... «cu 
darea treci marea». Vre-un şărveţăl, vre-un vălişor de pânză 
să aibă baba la moarte ce pune la prapure, la preoți, pe obraz... 

Manira. — De asta să mai grijă de loc; numai să fie 
într'un ceas bun şi cu noroc... Mama nu-i acasă. (Pleacă, şi 
iese spre dreapta). 

ANGHELUȘA. — Tare-i năcăjită Marița, dar dă... şi noi 
babele nu suntem sacagiul nimănui. .. Și la tine, fata babei, 
eră să fie rău, dar ai scăpat acu... 

Cairă. — Caută-mi şi mie în cărţi, bunică Angheluşă, 
căci în boghi nu se poate la două... 

ANGHELUŞA. — Apoi dă, ţi-oiu cătă, dacă n: mi-i uită. 
(Baba scoate cărţile le preface și zice): «Treizeci şi șase de cărţi 
ghine ştiţi, ghine să-mi spuneţi: cele bune să se adune, cele 
rele să, se spele... Da ma...re ghine mai cade! Bucuria în 
faţă, vorbe hune dela cel cu ochii negri, scârba în picioare. 
Face drum la casa ta unul cu ochii albaştri... Găteşte-te 
de oaspeţi! 

MARIȚA (vine din dreapta). — Iaca, bunicuţă, vălişorul 
ista de pânză... Am găsit cheia... Ti-oiu mai da, numai să-mi 
faci să, vie ursitorul grăbit, avut, să nu mă ocărască, ce oiu 
zice eu să facă el... 

ANGHELUȘA. — Pricep d'acu. Adică găina să cânte cucoşăşte; 
tulpanul să fie în locul căciulei. Să aibă numai mâni să se 
apere de câini şi ochi să nu dea în grochi!... 

Cum. — la şi dela mine prosopul ista; cu mult drag am 

mai cusut la el; ţi-l dau cu toată inima! numai să nu 
ne wț!... 

ANGHELUŞA. — Nu vă uit, hăi. Uita-v'ar rălele; rămâneţi 
sănătoșă-le, fetele babei fete!... 

Feree. — Mergi sănătoşică, dragă bunicuţă! 
(Baba pleacă cu prosopul pe mână şi cu valul de pânză în braţe). 


SCENA IV 


Reprezintă o crâşmă de ţară: tejgheaua la o parte, pe un părete rafturi 
cu sticle pline; în crâşmă e un butoin cu vin; de coardă atârnă covrigi, cârnaţi, 
şuncă, păstramă şi salamari. La tejghea stă Cuconu Iorgu crâşmarul. Om de 
statură mijlocie, gras şi la trup şi la faţă. Imbrăcat cu vestă peste flanelă, 
pantalonul orășenesc, în picioare cu ciorapi şi numai în papuci. Stă gânditor 
şi-i răsuceşte mustața-i groasă şi subţire la vârf. 


Jorcu; NEAGA, ÂANGRELUȘA. 


NEAGA. (vine din dreapta). — Bună ziua, cucoane lorgule | 

loaau.— Bună — bună! : 

Neraca. — Dă-mi un rachiu de care crezi că ai mai 
bunişor ! 

Iorcu.— La mine toate bune, mătușă Neagă. Chiar acum 
mi-a sosit spirtul; l-am răvăcit cu apă dela Gâţălică. Eu 
am pus tocmai pe tocmai, nu ca la alţii: trei ape şi un 
rachiu..... (Iorgu toarnă în pahar, Angheluşa intră pe ușă 
venind din stânga). 

ANGHELUŞA. - Norocul cel bun! lar bun întâlniș, babă. 
Neago'! 

Neraca. — Noroc la câştig, lelică Anghelușă! Mai pune 
un rachiu, cucoane lorgule!... 

ANGHELUȘA. — Sănătate şi treabă-n plin, babă Neago! 

(Dau trenchiu şi beau apoi se aşează câte pe un scaun faţă 
în faţă). 

Nasa. — Cum ai mai regulat buruenele, că erau cam 
verzi şi pline de rouă? 

ANGHELUȘA. — Le-am aşezat eu toate la treaba lor; am 
făcut legături, legături după fel şi la trebuinţă le iau. Chiar acum 
am fost cu nişte năvalnic, siminoc şi alte buruene de noroc 
la Chiţa lui Svârlefus, acolo eră şi Marița lui Prindeurs. 
Le-am dat buruene, le-am descântat, le-am “căutat în cărţi, 
în boghi. Dă... nădăjduesc să aibă şi ele parte ca mâţa de 
oala cu lapte!... 3 

Incă două rachiuri, coane lorgule! 

loncu.— Indată.., pottiţi... 

(Neaga și Angheluşa iau paharele în mână). 

Nasa. — Sănătate ! 

ANGRELUŞA. — Amin! (Dau rachiurile peste cap). 

Nasa. — Să mai stăm, că par'că merge la inimă prefă- 
canja lui cuconu lorgu. (Se aşează amândouă iarăşi pe scaune). 

AnNGHELUȘA. — Cum ai eşit cu Simina lui Mafteiu? 

Neaga. — Bine cât! Ionel s'a şi îndreptat, Mărioara, aşiş- 
derea, nu degeaba i-am făcut de boală cânească. Ce să 
facem, păcatele noastre? s'a schimbat timpul; dă... măcar 
ceva, ceva, dacă nu curge... chicură... 

ANGHELUŞA. — Ducă-se Naihii de picătură !,.. De când 
au ieşit câte-o moașă ftitrată, ne-a rămas moara neforecată ; 
ne-a luat făina şi ne-a lăsat tărâţele. .. 

NEAGA. — Aşă-i, lelică, așă-i! dar tot ducem greul, că, 
dă... coana moaşă e cocoană; nu pleacă prin glod, frig, colb, 
ninsoare ca noi; ci îi trebue faiton, sanie cu zurgălăi; când 
ajunge la casa omului, toţi intră în sperieți; apoi îi trebue 
slugă, şi slugă suntem tot noi... 

Coana moaşa, nu se mulțumește numai cu o pereche 
de mânici, pe lângă leafă, ca noi şi un căuş de făină! ci îi 
mai cere gustul și bani şi dă! la noi la ţărani, banii sunt 
cam pe sponci!... 

ANGHELUȘA. — Drept vorbeşte Neago! Cucoanele astea se 
uită la țăran pe deasupra- ochilor celor de sticlă; dar dacă 
e vorbă, câştigul cel mare ni l-au luat doftorii cei cu 
şăpcile roșii. Ei umblă din casă în casă, ba cu hultuitul, ba 
cu vederea bolnavilor, să-i ducă la fermelie ori la şpital, ei 
astmută mereu lumea împotriva noastră... 

NEAGA. — Nici aiștea nu ne fac mare pagubă; el șăde 
toată ziua la primărie ori fermelie şi ţăranul poate să 
moară cu zile dacă n'am alergă noi înaintea lui... Nici el 
nu se trudeşte pe Jos, îi trebue dacă nu faiton, măcar un 
cal înşăuat mai dihai ca un Ducipal și dă! la ţăran abea 

ăsește o smârţoagă. Se laudă mereu cu doftoriile lor, cele 
$ îți verşi sufletul când le iei; dar când întreabă ţăranul 
dottorii tot nu mai găsăşte și tot cu buruenele noastre se 
folosește... Să nu ne întristăm soro! ci să ne veselim mereu! 
halal de noi măcar până mai de apoi!... Mai dă două, 
coane lorgule!... (Beau şi se oţeresc). 

ANGHELUȘA. — Halal! zău, Neago, și în ciuda lor am să cânt: 


Eu sunt baba Angheluşa, 

Care fac cu frigărușa; 

Due călare şi pe băț, 

lar pe proşti îi trag de hăţ. (bis, 


NEAGA. (Cântă): 


Eu sunt Neaga cea vestită 

In mehlimuri renumită; 

De ursit, de boală fac. 

Pe cei proşti zău îi dezbrae! (bis. 


ANGHELUŞA şi NEAGA (cântă împreună). 

Babele azi toate 

Nu muncim din greu, 
Strângem buruene, 
Descântăm mereu! (bis. 


ANGHELUȘA. — Incă două... cucoane crâşmar! 

Iorcu. — Numai decât... la minut! 

NeaGa. — Noroc şi veselie! Când ne-o fi mai rău, tot 
aşă să ne fie!... 

(Dau rachiurile pe gât, se oțeresc; aruncă fiecare câte 20 bani 
şi pornesc grăbite; nna pe dreapta, și alta la. stânga). 


ACTUL II 


Scena, reprezintă camera primăriei întu'o comună rurală. Doctorul de plasă 
venit în inspecţie, stă pe un scaun şi dă consultaţii. Ceilalţi tărani bărbaţi şi 
femei: slăbiți, ofeliţi, bubabi cu înfăţişarea suferindă; hainele ponosite, în- 
vechite şi pe alocurea chiar rupte. 


SCENA I 
DocToRuL, Simina, IONEL, MĂRIOARA. 


(Pe dreapta vine Simina cu Ionel de mână şi cu Mărioara 
în braţe). ` 

Docronul.. — Ce are fetița de-i aşă buhavă şi gălbigioasă ? 
Dar băeţelul de ce-i aşă slab? (Il ciocăneşte în spete, ascultă 
cu urechea). 

Simina. — Apoi dă... d-le dottor, nu-i destul că au perdut 
pe tatăl lor, acum sau îmbolnăvit şi ei. Se vede că duş- 
manca de Aftimia lui Hurlup a suflat asupra casei mele cu 
gât de lup. Cum nu eră să vină pocitură şi boală cânească? 

DocronuL. — Cine ţi-a vârit în capasemenea, parascovenii ? 
Ce are aface suflatul pe gâtlejul lupului ori pe țevie? Poate 
să sufle vântul să scoată copacii din rădăcină, dar oameni 
morți şi bolnavi din astă pricină nu sau văzut. Fetiţă are 
friguri, băeţelul are junghiu. De ce nu i-ai arătat la agentul 
sanitar? De ce te-ai lăsat pe o ureche? Acuma e greu, e 
boala veche... 

Sitna. — Nu m'am lăsat, d-le doftor; cum să n'am eu milă 
de copiii mei? Am chemat pe baba Neaga. l-a frecat, i-a 
descântat; le-a făcut de boală cânească. Am cheltuit o mul- 
ti-me de bani... 

Mă crezi?... 

DocronuL. — Te cred, dar astea nu-s boale de babe. Ba- 
bele nu știu nimic. Știu numai să amăgească lumea, să aibă 
cu a să trăească, fiindu-le lene să muncească. Ce e legătura, 
asta ?... 

SimiNA. — Un baer, d-le doftor, cu ţărnă dela mormânt. 
E bun de friguri... 

DocronuL. — Cum vă potriviţi la astfel de nimicuri? Ce 
poate să-1 folosească, ţărâna dela mormânt, ba încă şi la gât? 
Rău poate să-i facă tot gândind la morţi și la morminte Acestea 
sunt credinţi deşarte. Aceste credinţi şi cu .habele au să vă, 
scurteze zilele, că fugiţi de doctor şi de spital ca de ucigă-l 
toaca... Cu banii daţi pe de acestea, mai bine luai chinină, 
care e moartea frigurilor. 

Simina. — D-le doftor, pe Ionel l-a măsurat cu niște 
trestii, l-a scăldat cu mutătoare, i-a turnat apă rece din cap. 

DocroauL. -- Auzi! copilul are junghiu și să-l măsoare 
cu trestii, să-l scalde cu mutătoare, pe când el trebuiă ferit 
de răceală. Mutătoarea nu poate fi bună decât de a-l mută mai 
curând dela viaţă la moarte... Vedeţi unde vă duce neștiința? 
La boală şi mai degrabă la mormânt. Să aduci copilul la 
agentul sanitar să-i pue niște pahare seci, să-l păzeşti de 
LE a, să-i dai ceaiul cald şi mai ales lapte... Să intre 
altul... 


SCENA II 


DocronuL, CnirA și MARIȚA. 


Docronaur.. — Cum te chiamă? 

Cmra. — Chiţa lui Svârlefus. 

DocronuL. — Te văd tare perită, deabia te ţii pe picioare. 
De când ai boala asta? 

Cimpa. — Cu vre-o trei luni în urmă, trăiam rău cu o 
fată din sat, se vede că mi-a dat aruncându-mi in cale. 
Am călcat. Acum mă dor picioarele. Mi-a dat baba Anghe- 
lușa, nişte buruene. Pe lângă astea mă arde, mă roade pă piept. 

DocrovuL. — Ai avut o mică răceală, iar buruiana cea 
aturisită ţi-a atacat organismul. Să ici o curăţenie o lingură 
de sare amară, să stai în pat, să bei lapte cald. Ei bine! 
babele au ajuns mai rele decât ciuma, holera, cu vrăjile şi 
buruenele lor care ucid, nu vindecă... 

Dar pe tine cum te chiamă? 

Mania. — Marița lui Prindeurs. 

Docronui. — Ce te doare? Te văd slăbită. Mâinele şi 
picioarele umflate. Abia te mişti din loc. 

MARIȚA. -- Mi-a spus baba Anghelușa că sunt luată de 
Dânsele. Am călcat se vede pe unde au umblat blăstămatele 
de Rusalii. Mi-a dat biata babă buruene plămădite în vin, 
fiert în oală nouă cu turlă de grâu deasupra, dar văd că 
m'am pricopsit rău, de nu mai am leac. 

DocroauL. (gânditor). — Ai pe lângă casă vre-o mlaștină? 
Păreţii nu sunt mucezi? 

Marița. — In apropierea casei e o băltoagă; pe păreţi 
e un fel de mucigaiu albastru. 

Docronui.. — Acestea sunt pricinele boalei. Ai reumatism, 
şi tu șezi, te gândești la moarte, deși ai încă de acum de viaţă. 

Oare babele astea așă zise caii dracului, mau să mai 
sfârșească? Auzi: Dânsele? Nişte închipuiri născocite de cei 
fără ştiinţă, niște eresuri stârnite de babe şi alţii care n'au 
de lucru, spre a amăgi lumea. Auzi schiopează, ologesc. 
Cum au să vină ceva din văzduh să te cotonogească? Răul 
vine din nepotriveală la mâncare, băutură, muncă, repauz, 
răceală, căldură şi altele. Să pleci la spital!... Ai văzut că 
leacul babei nu ţi-a folosit nimic! 

Altul!... 


SCENA II 
DocToRuL, DINU. 


DocronuL. — Cum te cheamă? 

Dinu. — Dinu Soarbezeamă, să trăiţi, d-le doftor! 

DocronuL.. — Cum ţi-e boala? 

Dinu. — A început a mi să înroși pielea, a se jupui, a-mi 
țiui urechile; mi se arată năluci, îmi vine să iau câmpii. 

DocronuL. — Din ce ţi-a venit boala şi când? 

Dinu. — Astă iarnă la Sf. Andreiu, am avut un termen 
la tribunal; am întârziat şi pe când treceam pe lângă zidul 
şi beciul cel părăsit, deodată mi-a venit o vâjâitură sdravănă 
pe la ureche; am iuţit şi mai tare pasul. Când m'am uitat 
înapoi venea după mine o mătăhală mare, cât turnul bisericei 
dela Treisfelitele, încătrănită şi cu nişte ochi roşii ca două 
focuri şi după mine. Eu făceam cruci mereu şi fugeam. 
Mătăhala se tot micşoră că ajunsese cât o casă; apoi a rămas 
o femeie mare, înaltă, subţirică, cu părul până în „călcăie, 
şi aveă, nişte țâţe că ajungeau la pământ şi le zvârleă pe 
umere când pe una când pe alta. Sa apropiat tare de mine 
și mi-a dat una în cap de eră să cad, noroc că au cântat 
cocoşii şi eu eram în ogradă. Demult șăde stafa aceia în 
acel beciu părăsit, şi de atunci n'am mai văzut zi bună 
în ochi... 

DocronuL. — Și n'ai luat nimica, măi Dinule? 

Dinu. — Ba am luat, d-le doftor, niște buruene dela baba 
Angheluşa; da bune buruene! că mă uitam la toate crăngile 
copacilor, număram stelele, nourii; îmi venea să mă acăţ 
de oricine întâlniam. Mi-a spus biata babă, că aceia e 
mătrăgună. La început face rău, căci lucrează, dar pe urmă 
îndreptează. ! 

DocronuL. — Adică te îndreptează, după ce te-a înebunit 
de al binelea... Boala ta, nenişorule, e roşaţă; ai mâncat 
făină mucedă, ai băut rachiu fabricat din popuşoi aprinşi, 
stricaţi... Mătrăguna e nebuneală curată; are într'însa o zamă, 
care te duce la moartea cea mai urâtă... Spaima de care 
spui n’a fost decât credinţa ta în stafi, strigoi, nişte năluciri, 
care n'au fost, nici or să fie... 

Dinu. — D-le doftor mai spunea baba, că astă buruiană 
aduce câștig la casă, alişveriş, la crâșmă şi câte altele... 

DocronuL. — Apoi mai mare câștig şi alişveriş decât 
nebuneală ce mai poate fi?!... 

Dinu. — Sfânt să-ţi fie cuvântul, d-le doftor! Un băr- 
ghieriu din orașul Bârlad a luat mătrăgună dela baba, 
E il să-i aducă : mușterei, şi peste trei zile i-aars 
casa. |... 

Docronul.. — Vedeţi... şi câte de astea nu se întâmplă 
zilnic !... Muncim noi doctorii de nu ne mai vedem drumul, 
căci şi boala îşi are mersul ei și dacă îi strici rostul, trebue 
mai mult de furcă, ştiut fiind că e mai greu a drege, decât 
a face din nou... 

Pacostele cele mai grele pe capul vostru vin numai 
din neştiinţă, boala când se ivește, nu ştiu cum să o ascundă, 
să nu se audă, în loc de a da de veste la agentul sanitar, 
sau a merge la spital. 

Chemaţi câte-o babă şărlătamă, care zice că ştie de 
toate și când colo nimic; îndrugă la năsdrăvănii; născoceşte 
doftorii, cu fel de fel de năsbâtii, chetruri, buruene; își frä- 
mântă gura cu descântece. 

Când boala s'a învechit, când vă încredințaţi că leacurile 
şi descântecele babelor nu sunt bune de nimic, spuneţi doc- 
torului; dar e târziu, boala nu se scoate lesne; sapa şi hår- 
lezul e leacul!... 

Aţi înţeles, oameni buni!... 

Tori. (or) — Inţeles. Să trăiţi d-le doftor! 

Docronu, — Ca să scapi de reşaţă, nene Dinule, să nu 
mai beiu rachiu, să mănânci mai mult pâine, să postești 
mai puţin, căci pentru bolnavi biserica a ridicat postul, să 
nu mai iei dela babe plămădituri de ale lor..... 

Dinv.-- Tare bine, d-le doftor, dar cine să ne spună așă 
pe şleau toate rălele, să ne lumineze, să nă arăte drumul 
cel drept? ... 

Docrorut. — Ei! nene Dinule, d-ta zici că n'are cine? 
Mergi regulat la biserică? Ai ascultat predica preotului? Ai 
fost regulat la şcoală, când se întrunesc învățătorii? Ai 
ascultat ce vorbesc ei? Câte nu vă spun... câte lucruri 
bune şi folositoare!. . 

Dinu. — Ce-i drept, d-le doftor, că nu prea m'am dus; 
ba sunt bolnav, ba e glod, ba la târg; ori nam haine de 
sărbătoare, căci vezi d-ta, nevoile curg gârlă!.., 

DocronuL. — Aţi auzit, oameni buni? Dacă biserica aţi 
părăsit-o, de școală fugiţi ca de duhul cel rău; cuvântul 
preotului, al învățătorului nici voiţi să-l auziţi , deaceea credeţi 
toate minciunele şi vă amăgesc babele ca pe copiii mici. 

Așă dar hotăriţi-vă cu toţii, că veţi ascultă învăţăturile 
și sfaturile oamenilor cărturari, nu veţi mai crede în flea- 

curile şi descântecele băbeşti, care vă otrăvesc trupul şi 
sufletul... 

Tori. — Nu mai credem, d-le duftor, ne-am hotărit pentru 
totdeauna! (Toţi pleacă cântând). 


Cortina cade. — FINE. 
Gh. Popescu 


Institutor, Perieni-Tutova. 


DIN MONOGRAFIA COMUNEI JORĂȘTI 


(JUD. COVURLUIU). 


IL 


Descriere fizicä 


Această comună este situată pe ambele maluri ale pârâului 
Covurluiu la distanță de 66 klm. de Galaţi și la 11 klm. de Bujoru, 
uhde se află gara L. Catargi; deci în partea de nord a judeţului. 
Poziţia sa l-a făcut poarta de intrare a celor din judeţul 'Tutova 
şi din întregul nord al Moldovei, partea dinspre Prut. Pe aici erà, 
în vremea postei, „drumul mare“ spre Galaţi !) marea piaţă co- 
mercială din acea vreme. Deci acest sat trebuiă să fie cunoscut de 
către călătorii din Vasluiu 2), Fălciu, Tutova, deși nicăeri nn se află 
amintit ca loc de popas. 

1) Pe drumul Bârlad-Jorăşti, şi de aci mai departe, se văd urmele multor 
becinri de cârciume (parte, apucate chiar de părinţii noştri) ce serveau ca loc de 
popas. Acest drum din susul Moldovei, venea pe valea Docolinei, până la Bârlad, 
de unde să despărţea în două: unul apucă pe valea Bârladului, altul pe a Jera- 
văţului, pe sub Lungeşti, trecea prin partea de vest a luncei, şi ajungea la co- 
nacul dela Mirousa, unde poposea. De aici trecea prin Rădeşti şi ajungea la 
Păgădău, unde iar poposeă. Aici erà cârciumă vestită. 


leşise şi un cântec: 


Măriuţă, uţă, uţă 

Pune caii la căruţă 

Şi te du la Fägădšu 

C'acolo-i bărbatul tău, ` 
Că el beă cu mândrele 

Şi tu-i coşi cămeşile. 


2) In Ianuarie 1864 St. Angheluţă, proprietar la Chiţoc- Vaslui, mergând 
spre Galaţi, l-a apucat o vijelie aici că nu sa mai putut mișeă mai departe şi a 
fost nevoit să stea 2 săptămâni în gazdă la V. Tufescu, cu 12 cai și 3 servitori, 
Ca răsplată, la întoarcere, ia pe fiul acestuia Petru şi-l bagă în şcoala sa dela 
Chiţoe, de unde absolvind intră în Seminar. 

Prin această comună trece pârâul Covurluiu, care izvorește 
din valea Roşie trece şi udă o vale plină cu fânețe şi stufă. La 
o mică distanță de izvor apele intră întrun lac, la locul numit 
Haleşti, de unde cursul săn se îndreaptă şărpnitor pe o vale întinsă. 
Cursul său se simte strâns ca întrun corset de viile şi grădinile 
Puţenilor, de unde scăpând, răsuflă vesel pe o matcă lată de peste 
30 de metri, în termen mediu, pe care, însă, n'o umple decât în 
anumite timpuri. Vara, adeseaori nici apă pentru broaşte nu are. 
Drumul ce-l face până în Jorăşti este de vro 7 klm. De aici 
cursul său se porneşte înainte, tot prin fânețe, lunci de lozii şi 
stuf, udă Lunca și Bujoru și după ce să uneşte cu fratele său 
„cel see“ dincolo de Puţuchioaia, să varsă în lacul Covurluiu 
între Folteşti şi Mastacani. 

Dacă pârâul Covurluiu nu au spălat de sânge săbiile ce şi-au 
dat tributul în răsboaie, ca alte pârâuri, apoi, desigur, a spălat în 
multe veri căpițele de fân, adunătura pentru iarnă a gospodarilor. 

Acest pârâu, deşi mic, când îşi umflă apele sale este teribil, 
rupe totul în calea sa. !) Jorăștanii îi cunose capriciul şi printre 
nişte hârtii ale mele găsesc următoarele versuri care caracterizează 
bine acţiunea, lui: 


Covutrluiu, pârâu turbat, 
Mult mai ești tu tulburat, 
Că ie supui ploilor 

Ca şi noi nevoilor. 

In Mart porneşti râpele 
Să ne surpe casele 
Toamna iuțeşti viile 

Ca să 'nceapă nunțile. 


Acest pârâu udă comuna pe o distanță de 2 klm. și face o 
mică mlaștină la intrarea în sat. 

Cele 4 puncte de orientare a satului sunt arătate: două, 
apusul şi răsăritul, prin dealuri şi două, miazănoapte şi miazăzi, 
prin valea Covurluiului. 

Direcţia dealurilor, cà şi a pârâului „este nordsudică. Dealul dela, 
răsărit este o prelungire a dealului Roşia, până la locul zis „La 
Ruptura“, de unde apoi se începe un alt deal ce poartă diferite 
numiri: Zăticeasa, Cerdac, Dealul Cucului şi Flămând. Dealul 
despre Vest vine marginea pârâului, dela vr'o 300 metri dela izvor. 


1) In toamna anului 1905 a venit aşă de mare că a rupt toate podurile 
şi gardurile din drumu-i şi aşă de supărat că două săptămâni nu şi-a ma 
limpezit faţa. 

Pe sine poartă satul Zârneşti, o parte” din Jorăşti şi Lunca. Să 
sfârşeşte tocmai lângă Brateș, cu mici întreruperi în câteva locuri. 

Dealurile ce înconjură satul nu ascund bogății în sânul lor. 
Ceva bogății ascunse în pământ să găseşte, sub o coajă subţire, în 
dealul Roşia, lângă izvorul Covurluiului. Prundișul ce se scoate 
de aici se pune pe şoselele făcute prin împrejurimi. Se pare că 
începe a să sfârși. 

Temperatura este mai înduleită ca altor comuni de pe aceleași 
paralele, prin faptul situaţiei satului la adăpostul dealurilor şi a 
copacilor. Termometrul vara arată, în termen mediu, în zilele cele 
mai calde, 33° Celsius, iar iarna, în termen mediu, în zilele cele 
mai friguroase, — 19 Celsius. In ziua de 9 Ianuarie 1907 a 
arătat — 25°. 

Vara este răcoroasă din cauza numeroșilor salcâmi, din jurul 
caselor. Pădurile atrag ploile: Totuși, nici odată nu scăpăm de 
tributul săcetei. 

Toate felurile de pământ să găsese pe suprafața acestei comuni: 
pământ nisipos prin sat, adus de râpi. In timpul unscăciunilor de 
de vară e atât nisip pe unele părţi, că vitele trag „în unghii“, 
ca la deal. Avem poene de pământ humos, în mai multe centre; 
restul este pământ negru bun şi darnie pentru agricultură. 

Preotul |. C. Beldie 
Fârţăneşti-Covurlui. 


INȘTIINTARE 


In ziua de 12 August a. c. ora 9!/, a. m. se va ține la 
Eforia Spitalelor Civile, Bulevardul Elisabeta, licitaţie publică cu 
ofertă închisă pentru darea în antrepriză a unui canton silvic 
pentru brigadier, la brigada Licuriciu din jud. Teleorman. 

Devizul pentru acel canton este de lei 6.695,40. 

Condiţiunile, planurile, și devizul se pot vedeă la Serviciul 
Domenial, Biroul Silvic, în zilele de lucru între orele 10—19!/, a. m. 

Concurenții pentru a luă parte la licitaţie, vor trebui să de- 
pună ca garanţie provizorie lei 5% din suma, devizului, cunoscând 
că cea definitivă va fi de lei 10% din suma rezultată la licitaţie. 

Art, 72—83, din legea Contabilităţii Generale a Statului, sunt 
aplicabile cunoscând că supra-ofertă și oferte condiţionale, nu se 
primesc. 


Frumusețea este Podoaba Omenirei 
DORITI să aveţi un TEN ALB şi FRUMOS? |, 

Pote, Piatrue, Coguleţa și Crăpături de Vânt centervând obrazul până la ølalaa sea mal imaintată 
Este o ad vărată COMOARĂ pentru SEXUL FRUMOS, se vinde cu: 
Lei 1,20 Borc. de Cremă Orient. ; Lel 1,50 Săpunul Oriental şi Lel 2 Cutia Pudră Orient. 
Se află de vânzare în Buoureşţi la toate Drogheriile, Farmaciile şi Princip. magazine 
Brălla: D-ra Albertina Pol- | Cralova: S. Lazăr Benve- | Pite ti: Nae Popescu, 


lak, Clubul Comercial, nisti, C. R. Iliescu, dro» Ploiești: I. Năsţăsecu, lib- 
Bârlad: Leon M, Finchel- i gnerie, A. M. Berger, rar, Farmacia V, Li- 
lmann Emanuel David, S. Ben- vovschi, 


Bacău: S. Kellmann. venisti, Joan N. Boeru, | P.-Neamţ: S. Stambler, 
Corabia: Gr. Petrino, Marin | Ed. Kouteschweller, Fra: | Roșiori: G, T. Mavrodi- 
R. Iliescu pai C. Pe- ţii Paraschivescu, neanu. 

trovici, Nicolae Mari- | Dorohoi: M. L. Schulimaohn | B,-vâloea: Gr, Petrino. 


nescu. Fooșani: S. Cohn, Fraţii | Slatina: Badea Florescu, 
onstanța: Let I. Lascaridis. Rosner. Slobozia: Nicolae I. De- 
Calafat: Iosef Rendek, Băldan: Gh. Nastasescu, 


eanu, 
Caracal; Stăpescu et Arghi- | Galaţi: Toma Aburel, C. f Targov, Barbu Călinescu. 
rescu, G. Popescu, eodorovici, T.-Măgurele: Faaţii G. Luca- 
Călăraşi: Fraţii larchy, V. | Qlurgiu: S. A. Finţi. tos, A. Gologan. 
R, Bacarescu, G.G. Mun- | Huși M. Brochmann. Tp.-Jlu: Ilie Şerbu, Ben- 
T teanu. laşi: Fraţii Braun, Str, jamin Penchas. 
îi Cernavodă; Mag. „La Ţă- Ştefan cel mare 53, T9.-0ona: Elias Miohelson. 


= La T.-Severin numai la magazinele Iosef Frisch 


Către abonaţii noștri 


2 


Au trecut dejà nouă luni din al XIV-lea an. Rugăm dar pe prieteni: 
noştri să ne trimită prin mandat poştal costul abonamentului. li ma; 
rugăm să stărue a face noi abonaţi, încunoştiințând pe cei ce ar dori 
să se aboneze că vor primi revista, numai dacă vor trimete odată cu 
cererea de abonament şi costul abonamentului de lei 5 pe an. 

Reamintim prietenilor şi abonaților noştri, că cine ne face cel 
puţin cimzi abonați din nou, pentru anul curent, şi trimete banii odată 
cu numele lor, are dreptul la un abonament gratuit, fie pentru biblio- 
teca școlii, fie pentru parohie, cerc literar, etc. 

Pentru elevii şi absolvenţii de şcoli primare din comunele rurale, 
reducem abonamentul la patru (4) lei pe an, fie că se abonează unul 
singur, fie o grupă de mai mulţi inşi la un abonament. Cererea de abo- 
nament în acest caz trebue făcută prin dirigintele şcolii, prin preot sau 
prin notar. Noii abonaţi cari ar dori să aibă revista dela începutul anului, 
să arate aceasta pe cotorul mandatului prin care trimit banii. 

In tot cazul, cererea de abonament trebue neapărat însoțită de 
plată, altfel nu se va satisface. Abonamentele se fac şi se plătesc nu- 
mai pe un an întreg. 

Regularitatea cu cari de 14 ani aparem, bogatul material ce am 
publicat în acest timp şi numărul cel mare de ilustraţiuni ce dăm în 
fiecare număr, sunt o garanţie că revista este aşezată pe baze solide 
şi că se bucură de sprijinul şi de increderea tuturor. 

